description: Sindi pensionär Mallel on suur mure kohalike tuvide pärast, kes hakkasid ühtäkki üksteise järel surema.

title: Pärnumaal hakkasid tuvid ühtäkki surema

maintext:
“Sellest on kindlasti kaks nädalat, kui esimesed laibad hakkasid tekkima,” tõdes proua murelikult. Nüüd näeb ta pea iga päev, kuidas tuvid maja ees kustuvad: esmalt ukerdavad uimaselt, siis kükitavad armetult maha, misjärel kukuvad elutuna külili.
Nii lebavad laibad pidevalt paneelmajade vahel maas: kord märkab kojamees neid üksi, kord paariti. Vahel on neid rohkemgi. “Üks päev oli neli surnud tuvi kõrvuti, viies uimane ootas nende kõrval surma,” märkis Malle.
Mitu lindu viimase paari nädala jooksul hukka on saanud, ei osanud sintlane öelda. “Ma ei taha vaadata: olen suur looma- ja linnuarmastaja,” põhjendas vanaproua. “Õudne on näha, kuidas kojamees tuleb ja viskab linnu laiba prügikasti.”
Üks päev oli neli surnud tuvi kõrvuti, viies uimane ootas nende kõrval surma. Malle
Malle rääkis, et ühe tuttava naise sõnul olla Sauga tuvidelgi sama probleem.
Lindude pärast südant valutav naine on muudkui vaaginud, mis võib olla tuvide äkitselt kasvanud suremuse põhjus. Küll on ta kahtlustanud mürgitamist, küll epideemiat. Prügikasti juures kive nokkivaid tuvisid täheldades tabas proua end mõttelt: ehk on neil toit otsa saanud.
Peale selle on Malle kuulnud, et vahel reguleerib loodus nii isendite hulka. Et süda oleks rahul ja inimesed oskaksid võimalikest haigustest hoiduda, tuleks eaka naise hinnangul surmade põhjus kindlaks teha.
Eesti maaülikooli doktorant, Eestimaa looduse fondi metsloomade haigla projekti ekspert-veterinaar Madis Leivits tõdes, et tuvide suremuse suurenemises pole midagi iseäralikku. “See pole midagi erakordset, et haigus levib,” sõnas Leivits. “Tartuski on hakanud tuvide haigused levima.”
Nagu selgub Leivitsa kommentaarist, oli Sindi vanaproua tuvide surmapõhjuse aimamisel õigel teel. “Haigused levivad lindude seas, kui populatsioon on liiga suur,” selgitas Leivits. “Haige lind läheb teiste hulka, misjärel haigus levib.”
Kuigi mõni loomahaigus võib inimeselegi nakkav olla, pole Leivitsa sõnul paanikaks põhjust. “Kui tihti saab inimene haiguse metsloomalt?” küsis loodusteadlane retooriliselt.
Et anda tuvide suremuse kasvule täpne selgitus, tuleks Leivitsa sõnul teha analüüsid. See maksab aga kopsaka summa raha, mida keegi kulutama ei hakka, kui inimesed või koduloomad ei haigestu. “Isegi haigekassal pole raha, ka loomadel pole rahakotti,” tõdes Leivits.
Leivits märkis, et hääbuvaid tuvisid oleks võimalik ravida ja neil elu sees hoida, kuid see poleks kuigi otstarbekas. “Nii jääksid nad endist viisi haiguse levitajaks,” lausus asjatundja. “Peab vaatama populatsiooni tervist, mitte indiviidi.”


description: Riigikogu liikmed Mark Soosaar, Helmen Kütt, Jüri Jaanson ja Andres Metsoja algatasid seaduseelnõu, mille jõustumisel lubatakse perearstidel osutada eriarstiteenust ja röntgen- ja ultraheliuuringuid haiguste diagnoosimisel.

title: Seadust tahetakse muuta haigete huvides

maintext:
Kehtiva tervishoiuteenuste korraldamise seaduste järgi on perearstidel eriarstiabiteenuse osutamine haiguste diagnoosimisel keelatud, mistõttu kohalikud perearstid peavad patsiendid suunama uuringutele tihti kümnete kilomeetrite taha haiglatesse isegi siis, kui neil on aparatuur haiguste esmaseks diagnoosimiseks.
Ennekõike on jutt röntgenuuringutest näiteks luumurdude kahtluse puhul või ultraheliuuringutest sisehaiguste avastamiseks.
Seaduseelnõu üks ellukutsuja Soosaar ütles, et vaja on seadusesse kirjutada ainult paar lauset, mis sisaldavad kahte maagilist sõna “eriarstiabi diagnostika” ja perearstid saaksid kohapeal leevendada patsientide vaeva ja kaitsta nende tervist haiguste kiire avastamisega.
Kehtiva tervishoiuteenuste korraldamise seaduste järgi on perearstidel eriarstiabiteenuse osutamine haiguste diagnoosimisel keelatud.
“Tervisekeskustel on õigustatud ootus saada luba patsiente aegsasti uurida, kui neil on selleks diagnostika riistvara nagu ultraheli- ja röntgeniaparaat, tonomeeter ja oftalmoskoop silmauuringuteks,” sõnas Soosaar. “Samuti pakkuda esmast abi, kui neil on väikekirurgia vahendid.”
Perearstid saavad õiguse kasutada kiirgusseadmeid, kui töösse on kaasatud radioloogiatehnik ja radioloog.
Tõstamaa perearst Madis Veskimägi, kelle röntgeniaparaadi seinast tõmbamine mõni kuu tagasi seadusemuudatuse eelnõu algatamise põhjustas, ei näe siin takistust, kuna radioloog oli varemgi töösse kaasatud.
“Ma saatsin piltuuringu alati haiglasse radioloogile diagnoosi kinnitamiseks,” ütles Veskimägi. “Mis puutub radioloogiatehniku kaasamisse ehk palgal inimesesse, kes vastavalt vajadusele nupule vajutab, ilma et kiiritaks lubamatult patsienti või iseennast, siis meditsiinilise baashariduse korral on see töö võimalik selgeks õpetada paari nädalaga. Sellega saaks näiteks hakkama pereõde või velsker.”
Samal ajal ei kohusta seadusemuudatus perearste osutama eriarstiabi diagnostikateenust, kuid annab selleks võimaluse neile arstidele, kellel on vajalikud seadmed ja soov ning logistiline vajadus sellega tegelda.
Jõusse jääb seegi nõue, et perearst tohib töötada ainult kiirgusseadusega lubatud ja keskkonnainspektsiooni kontrollitud aparatuuriga.
Eelnõu käsitleb seaduse muudatusega kaasnevaid riskegi.
Riskide seas on märgitud, et radioloogiliste uuringute maht võib hakata järsult kasvama, koormates ravikindlustussüsteemi, samuti võib tekkida perearstide nn võidurelvastumine diagnostikaaparaatide soetamisel, mis omakorda muudab meditsiiniteenuse kulukamaks. Kulud suurenevad, kuna raha nii aparaatide ostuks kui teenuste eest tasumiseks tuleb eelkõige ravikindlustuse kaudu.
“Seaduse rakendamine ei too kaasa lisakulusid riigieelarvele ega haigekassale,” kirjutavad seaduse täiendajad eelnõu seletuskirjas. “Kuna praegugi töötavad perearstikeskused pearaha toetusel ja meditsiiniaparatuuri ostetakse perearsti äranägemise järgi ravikindlustuse rahast, siis seadusemuudatus seda olukorda ei muuda.”
Eelnõu autorid usuvad hoopis, et ühinenud omavalitsustel suureneb huvi keskustest kaugemaid tervisekeskusi ajakohase aparatuuriga varustada.
“Seadusemuudatuse eeldatav mõju on, et tugevamaks muutunud omavalitsustel tekib suurem huvi omada vastavalt rahvastiku paiknemisele oma haldusterritooriumil mitut elukohajärgset ja nüüdisaegset perearstikeskust. Ju nad siis on valmis rohkem neisse ka rahaliselt panustama,” avaldasid lootust eelnõu seletuskirja sõnastanud Soosaar ja Kütt.
Eesti perearstide seltsi esimees Diana Ingerainen saatis eelnõu esitanuile tunnustava kirja, et perearstidele oluline teema riigikogu ette viidi.
Seadusemuudatuse jõustamiseks on vaja riigikogu lihthääletusel poolthäälte enamust.

fasttext_language: et


description: Eile õhtust täna hommikupoolikuni oli Pärnu ümbrus mattunud tiheda uduloori sisse.

title: Galerii: uduloor kattis silmapiiri

maintext:
Ilmateenistuse prognoosi kohaselt jääb udu mitmele poole lõunani.
Täna päeval püsib muutliku pilvisusega olulise sajuta ilm. Puhub peamiselt läänekaare tuul kaks kuni seitse, õhtul tugevneb saartel edelatuul üheksa meetrini sekundis. Õhutemperatuur on 14 kuni 18 kraadi.
Ööseks lubab ilmateenistus muutliku pilvisusega olulise sajuta ilma. Kohati on udu. Puhub edela- ja lõunatuul neli kuni kümme, hommikul saartel ja rannikul puhanguti 14 meetrit sekundis. Õhutemperatuur on neli kuni üheksa, rannikul kuni 12 kraadi.
Homme pilvisus tiheneb. Saartel algav vihmasadu levib üle Mandri-Eesti itta. Puhub kagu- ja lõunatuul viis kuni 11, saartel ja läänerannikul lõuna- ja edelatuul seitse kuni 12, puhanguti 18 meetrit sekundis. Õhtul tuul nõrgeneb. Õhutemperatuur on 12 kuni 15 kraadi.


description: Ohtliku haigusjuhu tõttu said Pärnu Liblika lasteaia ühe rühma lapsed ja nakatunuga kokku puutunud täiskasvanud ennetavat ravi.

title: Pärnus tuvastati lapsel ohtlik meningokokinakkus

maintext:
Lastevarjupaiga Oliver lugu
Paarkümmend aastat tagasi oli Oliver Eestis esimene sedalaadi asutus, kus kriisi sattunud pered ja “ülearuseks” osutunud lapsed leidsid koha, et ööbida, kõht täis süüa ja oma mured kas või ajutiselt unustada seniks, kuni leitakse lahendus.


description: Sa unistad sellest, kuidas sa ostad endale suure maja ja kolid oma praegusest korterist välja? Tegelikult on ka korteris elamise juures omad plussid.

title: 5 põhjust, miks on elada korteris parem kui majas

maintext:
Sa ei pea aiatöid tegema
Sügisel ei pea sa aega kulutama lehehunnikute riisumisele ning suvel muru niitmisele ja lillepeenarde rohimisele. Selle asemel saad sa tegeleda hoopis mõne oma hobiga.
Väiksemad kommunaalkulud
Kuna korter on enamasti majast väiksem, on ka sinu elektri- ja küttearved automaatselt väiksemad.
Parem asukoht
Kesklinna piirkonnas on tunduvalt rohkem kortereid kui maju.
Kergem oma elus muutusi ellu viia
Üürikorteri vahetamine või mahamüümine on tunduvalt lihtsam kui maja mahamüümine. Samuti on korteris ja eriti üürikorteris elamine ideaalne valik neile, kes ei taha olla paiksed ja vihkavad rutiini.
Sa ei pea nii paljude asjade pärast muretsema
Katus laseb läbi? Las sellega tegeleb korteriühistu.
Kas sa eelistaksid elada pigem korteris või majas?


description: See vannituba nägi esialgu välja nagu aastakümneid remontimata nõukaaegse paneelmaja pesuruum. Uus nägu tundub varasemat arvestades veel kordades kaunim.

title: Enne ja pärast: hirmuäratava vannitoa uus stiilne nägu

maintext:
Tegu on tõenäoliselt lisaks ka ühe kõige kummalisema vannitoaga, mida kunagi nähtud: kohta, kuhu vann üldse käima ei peaks, oli korteri eelmine omanik otsustanud selle siiski jõuga ära mahutada, tulemuseks aga see, et vanni pääsemine ja sealt ära tulemine oli äärmiselt ebamugav.
/ blog.sweeten.com
Koleda puitpaneeli ja linoleumiga kaetud tualettruumi osa polnud vanninurgast millegi poolest parem.
/ blog.sweeten.com
Uus vannituba on, tõsi küll, ilma vannita, kuid palju ilusam, avaram, helgem ja üldsegi mitte hirmuäratav.
Rohkem pilte projektist leiab SIIT!
Kas sul on samuti remondifotosid, mida tahaksid meie lugejatega jagada? Saada need aadressile anna-liisa.mets@postimees.ee .


description: Sa arvasid, et sisekujundaja abi kasutavad eelkõige üksikud karjäärinaised? Sisekujundaja sõnul ei ole see aga üldse nii.

title: Sisekujundaja palkavad eelkõige lastega perekonnad

maintext:
Sisekujundaja Mari-Liis Raudjärve sõnul pöörduvad tema poole kõige tihedamini just lastega perekonnad: «Minu klientideks on väga sageli 30ndates aastates naised, kellel on lapsed.» Raudjärve sõnul soovitakse sisekujundust tavaliselt tervele korterile või majale, mitte üksikutele ruumidele.
Raudjärv on töötanud sisekujundajana juba üle kümne aasta ning tema sõnul on klientide poolt kõige nõutum hetkel põhjamaine stiil. Naise sõnul ta ainult trendidele aga ei keskendu. «Minu eesmärk sisekujundajana ei ole järgida rangelt trende või kujundada ultramoodsaid kodusid, sest nii toimib see väga lühikest aega, selgitab Raudjärv.» Naise sõnul aitab ta peredel kujundada kodusid, kus oleks mõnus ja hubane olla ka näiteks kümne aasta pärast.
Paljud kardavad, et sisekujundaja palkamisel kaotab kodu enda näo, kuid Raudjärv seda ei arva. «Hea sisekujundaja arvestab kliendi soovidega ja oma tahtmist peale ei suru, vaid on lihtsalt abiks unistuste kodu loomisel.»


description: Millise nipiga elab üks suurpere Eesti vabariigis ära? Sellele küsimusele vastust otsides toob «Kodutunne» täna ekraanile loo tublist Lääne-Virumaal elavast suurperest, kus kasvab kokku seitse last.

title: "Kodutunne" kingib seitsmelapselisele perele paremad elutingimused

maintext:
Tänase «Kodutunde» peategelased, kuue tütre ja ühe poja vanemad Anneli ja Janek, on alati tahtnud endale suurt peret ja kõik seitse last on olnud oodatud ja planeeritud. «Tuleb saada hakkama,» vastab pereisa Janek küsimusele, kui keeruline on nii suurt pere ülal pidada. Ühtehoidev perekond teab, et oma õnne nimel peab palju tööd tegema ja tööd pole see perekond kunagi peljanud.
Vorsti külas asuv vana maja hakkas Annelile ja Janekile südame külge tükk aega tagasi, mis siis, et maja oli nende kätte jõudes väga kehvas olukorras. Majas puudus vool, kaevumaja katus oli sisse kukkunud ning küttekeha välja lõhutud – sellise maja sai pere enda kasutusse mõned aastad tagasi. Viimase aasta on pere aga majas sees elanud ja palju on selle ajaga ka korda tehtud. Ent korraliku veevärgi paigaldamine on suurele perele siiski üle jõu käinud ning just siin osutabki abikäe «Kodutunne». Lisaks pesuruumi ehitamisele kingitakse suurele perele ka ilus uus lastetuba.
«Kodutunne» on Kanal 2s täna kell 20.30.


description: Kallistel riide- ja mööbliesemetel on üldjuhul olemas sarnane, kuid tunduvalt odavam alternatiiv. Odavam valik ei pruugi aga olla nii hea kvaliteediga.

title: Odav versus kallis: kumba tooli sina ostaksid?

maintext:
Christopher Howe firmamärgi tool, mis kannab nime The Windsor Chair maksab 225 dollarit. The Windsor Chair toolid on tehtud pöögist ja need on käsitsi värvitud. Saadaval on need väga erinevates värvitoonides, alustades valgega ja lõpetades erkkollasega.
The Windsor Chair, mis maksab 225 dollarit. Foto: http://howelondon.com
Ikea NORRARYD tool, mis maksab 60 dollarit. Foto: www.ikea.com
See Ikeast pärit tool maksab 60 dollarit. Tool on tehtud täispuidust ja see on saadaval kahes erinevas värvitoonis: valges ja mustas.
Kumba tooli sina ostaksid? Kas kallim tool on sinu arvates oma hinda väärt?


description: Nutikad inimesed leiavad üha uusi ja põnevaid lahendusi, kuidas eluasemelaenud ennetähtaegselt tagasi maksta ja võlavaba elu nautida.

title: Keskealine paar vabanes eluasemelaenust väga omapärasel moel

maintext:
Ameerika Ühendriikide Portlandi abielupaar Bryan ja Jen Danger elas tüüpilist keskklassi elu: neil olid hästimakstud, aga stressirikkad ametid, lahmakas maja vaikses äärelinnas ja võimas eluasemelaen. Aegamisi sai paarile aga selgeks, et nad ei taha sel moel elada, vahendab portaal Houzz. Nimelt hakkas neid häirima fakt, et nad on sõltuvad oma tööst ja peavad veel aastaid laenu tagasi maksma. Et oma elu jälle enda kätesse saada, loobusid nad oma töökohtadest, rentisid oma maja välja ja läksid kolmeks aastaks ringi reisima.
Koju tagasi jõudnud, ei tundnud nad aga mingit soovi vanaviisi edasi elada. Niisiis otsustasid nad lõplikult uue lehekülje pöörata ja ehitasid endale kodu endise elamise garaaži. Minielamine sobib paarile suurepäraselt, põhimaja rendivad nad endiselt välja, nii et pangalaenu maksmise pärast nad muretsema ei pea.
Garaažkodus on paaril ruumi 44ruutmeetrit, millest neile nende endi sõnul piisab suurepäraselt. "Koju tagasi jõudes oli meile selge, et me ei jaksa pangalaenu maksta, meil pole üleüldse nii suurt elamist vaja ja samuti soovisid praegused elanikud üürilepingut pikendada. Nii see lahendus sündiski," räägib Bryan.
Enamiku töödest on paar ise teinud, nende endi kätetöö on ka väga funktsionaalne minikodusse ideaalselt sobiv mööbel, mille disainimisest ja tootmisest kasvas pikapeale välja paari eraäri ja sissetulekuallikas. "Seda on raske sõnadesse panna, kui palju meie elumuudatus meie elu tegelikult muutnud on. Me ei sõltu enam oma kodulaenust ega pea palgatööl rabelema. Me oleme palju vabamad, teeme palju rohkem seda, mida tahame, ja palju vähem seda, mida peame," ütleb Bryan.
Kas oled samuti leidnud mõne nutika lahenduse, kuidas pangalaen ruttu tagasi maksta ja võlavaba elu alustada? Või pole sa kunagi laenu võtnudki? Jaga oma kogemusi kommentaariumis või meie Facebooki-lehel.


description: Sellel laupäeval toimub Olustveres juba 12. korda hoidistemess, mille raames valitakse välja 2016. aasta parimad hoidised ning toimub ainulaadne «Moosisõprade presidendi» rahvahääletus.

title: Nädalavahetusel selgitatakse välja aasta parimad hoidised ja valitakse moosisõprade president

maintext:
Olustvere hoidistemessiga samaaegselt toimuval Eesti toidu laadal pakuvad oma parimaid tooteid maitsmiseks ja ostmiseks 60 kohalikku väiketootjat. Hoidistemessi raames on kõigil messi külalistel võimalus valida parimad hoidised kolmes kategoorias: soolane, magus ja «üllataja».
Hoidistemessi ja Eesti toidu laata korraldava Olustvere teenindus- ja maamajanduskooli juhi Arnold Pastaku sõnul on hoidistamine eestlastel veres. «Eelnevad 11 aastat on näidanud, et mess on hea võimalus huvitavalt kombineeritud hoidistega tutvumiseks ja nende tublide valmistajate tunnustamiseks. Tänase seisuga on meil registreerunud 60 müüjat. Lisaelevust pakub kindlasti «Moosisõprade presidendi» valimine, mistõttu soovitan kõigil huvilistel kohe hommikul sammud Olustverre seada,» räägib Pastak.
«Moosisõprade presidendi» valimised viiakse läbi sarnaselt valimiskogus toimuvale Eesti presidendi valimistele: inimestele jagatakse ettevalmistatud valimissedelid, mis peale lemmikandidaadi nime märgistamist tuleb asetada valimiskasti. Hääletamiseks on aega kaks tundi ning rahva lemmik kuulutatakse välja kell 13.15.
Korraldajad on kokku kutsunud ka tuntud inimestest koosneva žürii, kellel on omakorda võimalus valida «VIP Hoidis 2016» ja «VIP Õlu 2016». Žüriisse kuuluvad Eesti restoranikultuuri grand old man Dmitri Demjanov, armastatud laulja Ivo Linna, Olustvere Teenindus- ja Majanduskooli direktor Arnold Pastak, maaeluministeeriumi kantsler Illar Lemetti, näitleja Elina Reinold, tuntud toidublogija Silja Luide, näitleja Tiina Tauraite.


description: Selgub, et mõned korteriomanikud on võimelised laste ja loomade hirmus panema üürilepingusse õige kummalisi punkte.

title: Lugeja kirjutab: absurdne juhtum korteri üürimisel

maintext:
Nii kirjutas meie eilse üürikorterite artikli peale üks koduportaali lugeja, kes tahtis jagada oma üürnikuajaloo kõige kummalisemat kogemust. "Kunagi ühes üürilepingus oli punkt, kus kirjas, et selles korteris pole lubatud elada alla kolmeaastasel väikelapsel ning juhul, kui üürnik peaks lapsendama või sünnitama, läheb see kirja lepingu rikkumisena," kirjutab ta.
Täpsemalt nägi lepingupunkt välja selline: "2.3. Korteris ei ole lubatud elada alla 3-aastastel lastel. Kui Üürnik plaanib sünnitada või adopteerida väikelapse, siis peab ta koheselt Üürileandjat teavitama. Nimetatud kohustuse rikkumisel on Üürileandjal õigus Leping üles öelda Lepingu punktis 6.3. sätestatud korras.".
Spetsialistidega konsulteerides sai üürnik teada, et kuigi jabur, on punkt täiesti legaalne.
Veidrast lepingust hoolimata oleks meie lugeja peaaegu korterisse sisse kolinud, kuid leidis viimasel hetkel siiski teise elamispinna.
Milliseid kummalisi kogemusi sinul korteri üürimisega ette on tulnud? Jaga oma kogemus kommentaarides, aadressil kodu@postimees.ee või meie Facebooki-lehel. Kui soovid, tagame sulle anonüümsuse.


description: Kalamajas Kopli tänaval asub korter, mida ei saa kindlasti pidada üheks järjekordseks tüüpiliseks koduks selles piirkonnas.

title: Galerii: päris kindlasti mitte üks tüüpiline Kalamaja kodu

maintext:
Massiivsed kivikujud elutoas, lühtrid laes, kallihinnaline mööbel ja võimsad kalasabamustriga põrandad - see pole päris kindlasti üks tüüpiline Kalamaja kodu. Siin ei kohta retromööblit, taaskasutust ega isetegemisprojekte.
Luksuslik korter Kalamajas. / KV.EE
Kuid lisamaks korterile pisut piirkonnale omast kiiksu, on paljaks jäetud telliskiviseinu ja laes on nähtaval ventilatsioonitorud.
Luksuslik korter Kalamajas. / KV.EE
Rohkem pilte ja infot leiab KV.EE koduleheküljelt.


description: Sind huvitav palju sinu korter väärt on? Enam ei ole vaja kutsuda kinnisvarahindajat, kellele tuleb välja käia suur rahasumma.

title: Uus mobiilirakendus aitab leida kinnisvara ja arvutab välja korteri väärtuse ja üürihinna

maintext:
Maakler mobiilirakendus arvutab automaatselt välja kortermaja keskmise turuväärtuse ja üüriväärtuse. Lisaks sellele on võimalik hoonetele lisada virtuaalne teade ostu- või üürihuvist antud majas.
«Meie jaoks oli jabur olukord, kus pelgalt selleks, et aimu saada oma kinnisvara väärtusest, tuleb välja käia paarsada eurot,» selgitab Maakleri rakenduse üks loojatest Erik Ehasoo. «See on umbes sama nagu paarkümmend aastat tagasi inimene läks autot ostma ja auto müüjal oli alati rohkem infot kui ostjal. See andis müüjale alati märkimisväärse eelise liigkasumit teenida. Tänapäeva ühiskonnas peaks info olema kõigile võrdselt ja mugavalt kättesaadav.»
Rakenduse arenduseks ja eelkõige automaatse hinna tööle saamiseks kulus asutajatel enam kui aasta, sest suurel hulgal andmete kokku toomine osutus keerulisemaks ülesandeks kui esialgu tundus. Rakenduse algoritm võtab hinna arvutuse aluseks samad andmed, mida kasutavad kutselised kinnisvarahindajad sh näiteks tehtud tehingud antud hoones ja piirkonnas.
«Rakenduse poolt arvutatud hinda vaadates tuleb siiski säilitada teatud ratsionaalne kriitikameel – näiteks kui majas on peamiselt suured korterid, siis ühe ühetoalise korteri hind selles majas võib omajagu erineda automaatarvutuses näidatust. Samamoodi ei ole rakendusel võimalik teada kas korteris sees on tehtud remonti või mitte,» ütleb rakenduse arhitekt Kaspar Triebstok. Mehe sõnul lähevad rakenduse hinnaarvutused tulevikus aga aina täpsemaks kuna teatud infot, näiteks hoone renoveerituse taset, saavad hinnata ka kasutajad ise. Aja jooksul täpsustab ja korrigeerib algoritm pidevalt kinnisvara arvutatud väärtusi.
Lisaks automaatsele hinnaarvutusele pakub rakendus mitmeid teisi uuenduslikke lahendusi, näiteks ei pea enam oma korteri ostu või üürisoovi riputama maja seinale trepikotta vaid saab selle märkida üles mobiilirakendusse. Rakendusest on võimalik ka tellida ametlikku hindamisakti (näiteks panga tarvis) ilma, et peaks ise vaeva nägema hindaja leidmisega – rakendus teeb päringu kõigile kvalifitseeritud hindajatele Eestis ning valib kliendile välja parima pakkumise.
Rakendus on üles ehitatud lihtsas kaardirakenduse formaadis, meenutades oma kujunduselt ja struktuurilt Google kaardirakendust. Rakenduses on täna kuvatud kuue kvalifitseeritud kinnisvarafirma kuulutused üle Eesti. Rakendus on saadaval Android telefonidele ja tahvelarvutitele kolmes keeles, Apple seadmetele veel rakendust ei ole.


authors: Arco Vara Kinnisvarabüroo Tallinna Elamispindade Maakler

description: Eestimaalased on jätkuvalt oma kodu omamise usku ja seda trendi süvendab tugevalt ka alles hiljuti kinnisvara- ja laenuturule tulnud KredExi energiatõhusa ehitise toetus.

title: Kas üürida või osta?

maintext:
Miks eestlased siiani kortereid üürivad? Üürnikud on enamasti kas üliõpilased, kes tulevad suurlinna õppima või noored, kes saabuvad tööle. On ka neid, kes tavatsevad oma eriala tõttu liikuda linnast linna, töötada aasta ühes ja aasta teises kohas. Mõnel üürnikul on siiani puudunud võimalus kodu ostuks, kuna tal ei ole sääste eluasemelaenu esmaseks sissemaksuks. Loomulikult on ka neid inimesi, kes tahavad kiirelt kolida just sinna, kuhu süda ihkab ega plaani seetõttu veel niipea kinnisvaraomanikuks hakata.
Majanduskasvu tuules on üürihinnad viimastel aastatel stabiilselt tõusnud. Laenuintressid püsivad aga madalal ja seetõttu tasub siiski kaaluda, kas on odavam korterit üürida või hoopis osta. Enne korteri üürimist küsige erinevatest pankadest laenusaamise kohta ning võrrelge kulusid. Kogemusena võin öelda, et teatud tingimustel tuleb ihaldusväärse üürikorteriga samaväärse korteri ostmine üürimisest odavam.
Kuidas see võimalik on? Väga lihtsalt. KredEx annab noortele peredele, noortele spetsialistidele ja uue väljundina ka uusehitise energiaklassi toetust. Seejuures tasub silmas pidada, et KredEx ei ole mõeldud ainult noori aitama. Näiteks uusehitise energiaklassi toetust saavad küsida kõik korteriostjad, ka pereinimesed.
Tasub teada, et KredEx ei anna laenu, vaid käendab koduostjat, et kahandada tema esmast laenusissemakset pankade nõutavalt 30–40 protsendilt 10 protsendile. Väiksem laenusissemakse teeb kodu soetamise hõlpsamaks ja vahel muudab aastaid võimatuna tundunud tehingu võimalikuks.
Korteriostja sõlmib eluasemelaenu lepingu pangaga ja tasub laenumakseid pangale. Pank ajab aga laenutaotleja eest asjad KredExis korda, kui laenuhaldurilt toetusvõimaluste kohta küsida ja avaldada soovi toetusi kasutada.
KredExi eluasemelaenu käendusega saab osta korterit, elumaja, krunti või suvilat. Krundi ostu eesmärgiks peab sellisel juhul olema elamu ehitamine ning suvila puhul suvila ümberehitus aastaringseks elamiseks. KredExi käendus sobib kuni 15-aastast last kasvatavatavale vanemale või vanematele, kusjuures vanemaiks loetakse ka eestkostjaid. KredEx loeb noorteks spetsialistideks kuni 35-aastasi laenutaotlejaid.
Kuna Kodulahe elamukvartali esimene kortermaja ehitatakse B-energiaklassi hoonena, vastavad kõik müüdavad korterid täielikult KredExi energiatõhususe toetuse tingimustele. Seega on kõigi Kodulahe uute korterite ostul võimalik kasutada KredExi eluasemelaenu käendust.
NÄIDE: Kodu soetamine KredExi eluasemelaenu käendusega*
Korteri hind: 116 500 €
Omafinantseering 10%: 11 650 €
Laenusumma (116 500 € - 11 650 €): 104 850 €
KredExi käendus: 23 300 €
Laenuperiood: 40 aastat
Orienteeruv laenukulu: 390 €/kuu (sõltub laenumarginaalist, 6 kuu euriborist ja lepingu tüübist)
Samaväärse korteri orienteeruv üürikulu: 550 €/kuu
*Arvutuste aluseks on võetud Kodulahe kvartali korter nr 44 ja KredExi Energiatõhusa eluaseme omandaja või eluaseme energiatõhusaks rekonstrueerija sihtgrupp.
Laenukäenduse link: http://www.KredEx.ee/eraisik/eraisiku-laenud-ja-teenused/eluasemelaenu-kaendus-2/


description: Kel vähegi vanust piisavalt, mäletab kas lapsepõlve- või vanavanemate kodust  nõukaaegset polüesterlakiga mööblit. Kuigi sellele on raske uut nägu anda, sai üks tubli Eesti mees sellega siiski hakkama.

title: Fotod: mees andis kõigile tuntud nõukaaegsele kolekummutile uue näo

maintext:
Väljakutse vastu võtnud Janek kirjutas Postimehe koduportaalile nii:
«Tütar tahtis oma tuppa sahtlitega TV-kappi, et oleks omapärane ja sobiks ülejäänud sisustusega, siis tuligi ise teha. Antud kummut oli algselt mingisugune peegelkapp oma 30aastat vana.
Kummut enne. / Janek Kabanen
Kõige aeganõudvam ja mustem osa protsessi juures oli paksu lakikihi eemaldamine.
Natuke oli vaja lihvida sahtleid ja siine, kuna aja jooksul puit paisunud ja sahtlid ei käinud enam kinni-lahti.
Siis natuke pahtlit ja krunti, edasi värvipüstoliga kapp ja sahtlid valgeks, kui värv kuivanud, tegime ümmargused šabloonid ja kleepisime sahtlitele, seejärel musta värviga üle ja šabloonid maha. Uued nupud sahtlitele ja oligi valmis,» võtab mees töö lühidalt kokku.
Kummut pärast. / Janek Kabanen
Kuidas meeldib?
Kas sinugi kodus leidub mõni ise kordatehtud mööblitükk, mida tahaksid teistele näidata? Kirjuta meile selllest aadressil kodu@postimees.ee .


description: Lahutuse järel kolme lapsega üksi jäänud naisel tuli oma elu nullist üles ehitada ja täpselt seda ta tegigi: kuna kinnisvara soetamine käis talle üle jõu, ehitas ta endale ja oma lastele maja.

title: Kolme lapsega üksikema ehitas oma kätega perele kodu

maintext:
Kelley Lewis polnud kunagi varem midagi sellist teinud, ometi uskus ta, et saab hakkama. Plaanid polnud alustuseks ka kuigi suured: kavas oli ehitada vaid 20ruudune majake, vahendab portaal Little Things.
Kelley tunnistab, et maja vundamendi rajamisel kasutas ta pisut kõrvalist abi, kuid kõik muu on ta ise täiesti üksi teinud, sealhulgas soojustuse paigaldamise ja elektritööd.
Maja on mõistagi tilluke, kuid esialgu peab sellest piisama, kuni olud paranevad ja elamist laiendada saab. Kuidas seda teha, on Kelleyl nüüd juba selge - üks maja on ju juba ehitatud.


description: Enamik meist kõnniks sellisest retrokapist vanakraamilaadal külmalt mööda, sest mida ikka juppideks lagunenud  kolakaga peale hakata. Selgub aga, et õigetesse kätesse jõudnduna  saab ka tõelisest risust midagi imelist.

title: Fotod: vaata, milline hämmastav mööbliese sünnib viieeurosest rääbakast kapist

maintext:
Kristine ostis kapi õigupoolest interneti kaudu ja ilma, et oleks seda enne kordagi näinud. Tagantjärele tunnistab temagi, et kui ta oleks saanud asja kohapeal oma silmaga üle vaadata, oleks ta ka viit eurot sellele liiga paljuks kulutada pidanud.
See, et kapil puudus üks uks ja üks sahtel, oli selge ka piltidelt. Varjatuks jäi aga see osa, kui kehvast materjalist on valmistatud nii uksed kui kapp ise.
Kapi kättesaamise järel oli Kristine seda meelt, et tõenäoliselt peab ta projektist loobuma, kuid kuna nägemus oli tal juba olemas, otsustas ta siiski proovida. Tulemus sai mõistagi imeline.
/ thepaintedhive.net
/ thepaintedhive.net
Töö käik ja rohkem fotosid on leitav Kristine´i blogis.
Kas sinugi kodus leidub mõni ise kordatehtud mööblitükk, mida tahaksid teistele näidata? Kirjuta meile selllest aadressil kodu@postimees.ee .


description: Aednikel on käed tööd täis: aiamaad ja peenrad on vaja enne talve läbi kaevata. Kaevetööde käigus aga võib maapõuest mõndagi huvitavat päevavalgele tulla.

title: Foto: Tartumaa aednik tegi maad kaevates põneva avastuse

maintext:
Nii kaevas Elvi Abel kogemata oma koduaias toimetades maapõuest välja neli pisikest põldhiirepoega.
Põldhiired maapõuest. / Elvi Abel
Et naine ei tahtnud leidu päris saatuse hooleks jätta, püüdis ta pisikesi hiirepoegi päikese käes soojendada ja meisterdas neile seejärel heintest pesa lootuses, et hiiremamma peagi naaseb ja pojad jälle oma hoole alla võtab.
Mida põnevat teie aiatöid tehes oma koduaiast leidnud olete? Anna teada kommentaariumis, aadressil kodu@postimees.ee või meie Facebooki lehel.


description: Vanakraamipoes täitsa kobedana tundunud nõukaaegne retrokapike paljastas oma tõelise pale alles kodus: spooni- ja veekahjustused, roostes hinged ja uksed, mis ei sulgunud. Tubli meister ei andnud aga alla.

title: Fotod: lootusetus seisus nõukaaegsest kapist saab toa pilgupüüdja

maintext:
Virginia kirjutab oma kapist Postimehe koduportaalile nii:
«Mõtlesin, et jagan ka teiega oma lugu mööbliesemest, mille algne välimus meenutas hästi kuskilt ülejäänud nõukaaja mööblitükki, mis otsest silmailu ei pakkunud.
Idee oli osta kapike, mis väikesesse elamisse pakuks nii võimalikku hoiuvõimalust asjadele, seda siis funktsionaalses mõttes, kui ka sisustaks elamist. Raha palju ei olnud, suuna võtsin vanakraamipoodi.
Muidugi nägi kapike vanakraamipoes kõvasti parem välja. Ikka kõvasti parem kohe! Kodus seina ääres mõjus see kogu oma olemuses nii kurvalt ja vead, mis enne poes ei paistnud, hakkasid kohe silma. Näiteks olid hinged roostetanud, spoon oli igalt poolt lahti tulnud, kapp oli saanud veekahjustusi ja kõige tipuks ei tahtnud uksed korralikult kinni minna.
Kapp enne ja pärast. / Virginia Kullasepp
Tükk aega istusin ja vaatasin seda kapikest ja ideeks sai anda värvi ja puiduvärviks sai valitud sinepitoon. Sai ostetud väike puidupahtel, lihvimispaber ja uued nupud, sest üks nuppudest oli kadunud.
Muidugi ma arvasin, et ühe-kahe päevaga teeb kapi korda. Mis see siis on – natuke pahtlit, natuke kuivamist, värv pintsliga peale, teine kord värvi ja valmis! Hurraa!
Ei, muidugi see ei olnud nii. Lihvimisega lahtilöönud spoonist jagu ei saanud. Vaja oli ka natuke PVA liimi ja siis veel natuke liimi... ja veel. Õrnalt kipsinoaga servasid lahti pingutades ja hambatikuga liimi vahele libistades möödus enne mitu päeva, kui sai tulemusega rahule jäädud. Ka tulid kasuks erinevad vanad raamatud raskuseks, mis surusid spooni vastu saepuruplaati, et pind oleks korralikult kogu ulatuses kokku liimitud. Uksed tuli eemaldada ja esimene mõte oli, et uksehinged tuleks ära vahetada. Poes aga selgus tõsiasi, et selliseid uksehingi enam pole – poes müüdavad olid palju peenemad, mis oleks jätnud kapiuste vahele mitu millimeetrit suurema vahe kui see sobiks. Seega tuli puhastada vanad uksehinged, pingutada need sirgemaks ja tagasi panna.
Hurraa, kõik liimitud ja nüüd edasi. Värv ja vahelihv, värv ja lihv ja veelkord värv. Viiendal päeval oli kapike kuivanud ja õrnalt ja ettevaatlikult tõstsin kapi seina äärde.
Huhh, minu südame see võlus – rohkem polnud vajagi! Valmis – tehtud – funktsionaalne ja toale aktsenti andev!».
Tulemusega on Virginia enam kui rahul, eriti arvestades seda, et poes maksavad säärased restaureeritud kapid enam kui sada eurot, temal kujunes mööblitüki lõpphinnaks umbes 25 eurot.
Kas sinugi kodus leidub mõni ise kordatehtud mööblitükk, mida tahaksid teistele näidata? Kirjuta meile selllest aadressil kodu@postimees.ee .


description: Suvi on läbi ja väljas veetmise aega jääb järjest vähemaks. Selleks, et pikkadel sügisõhtutel oleks ka toas mõnus olla, tasub oma kodu võimalikult hubaseks muuta.

title: Lihtsad nipid: kuidas muuta oma kodu sügiseselt hubaseks

maintext:
Padjad, pleedid, pehmed vaibad
Hommikul on voodist tunduvalt mõnusam välja astuda, kui jala all on soe ja pehme vaip või lambanahk. Ka pehmed padjad ja villased pleedid muudavad diivanil või voodis lesimise kohe eriti lõõgastavaks.
Lõhnaküünlad
Käes on jälle küünalde põletamise hooaeg. Õhus hõljuv vanillil- või kaneelilõhn – kas saab veel midagi paremat olla?
Elav tuli ja hubane valgustus
See, kellel on kodus kamin või ahi, on kohe eriti õnnega koos. Kes elab aga keskküttega korteris saab panustada hubasele valgustusele.
Kardinad
Kardinateta aknad annavad toale küll avarust, kuid sametised kardinad akende ees annavad toale pehmust ja luksuslikkust.
Lilled
Juhul kui sa oled toalillede eest hoolitsemises halb, siis säti oma lauale kimp sügislilli. Kodule muudavad automaatselt hubasemaks aga igasugused toalilled. Eriti jõuluse meeleolu annab näiteks jõulutäht.


description: Käes on sibullillede istutamise aeg. Mida tuleks oma lillepeenra kujundamisel aga kindlasti silmas pidada?

title: Mida teha, et su lillepeenar oleks võimalikult kaua ilus

maintext:
Kui näiteks panna terve lillepeenar vaid tulpe täis, tuleb arvestada sellega, et juulis-augustis ei ole seal enam ühtegi õit. Et lillepeenar oleks kogu aeg ilus ega meenutaks tühermaad, tuleks omavahel kombineerida erineva õitsemisajaga lilli.
Hansaplanti aianduskeskuse tootegrupijuhi Eevi Haav-Reemetsa sõnul sobivad ühte peenrasse kokku näiteks tulbid, krookused ja roosid. «Kui kevadlillede aeg on läbi, saavad särada roosid. Siis ei paista kolletunud tulbilehed ka nii hästi välja,» selgitab ta.
Aianduseksperdi sõnul on teine võimalus see, et istutada peenrasse vaid üht sorti lilli, sest siis õitsevad nad korraga: «Kui tulpide aeg on läbi, saab nad korraga maha võtta ja panna peenrasse uued lilled.»
Haav-Reemetsa sõnul on poodides lillesibulaid saada igas hinnaklassis: «Peenra muudavad omanäolisemaks kindlasti värvimuutvad ja säbrulise äärega tulbid. Populaarsed värvimuutvad sibullilled on näiteks «Flaming Purissimo», «Daydream» ja «Hemisphere».
Tulpidest on Hansaplanti klientide hulgas kõige populaarsem «Queen of Night». Haav-Reemetsa sõnul võlub inimesi ilmselt selle punakaspruun, peaaegu must värvus: «Pealegi on see suure õiega ning kasvab kuni ühe meetri kõrguseks.»


description: Meie hulgas pole palju neid, kes oma kodu tahtlikult süütaks, aga hooletusest ja teadmatusest tehakse seda üllatavalt sageli. Väldi neid seitset harjumust, et sinu kodu oleks kaitstud.

title: 7 halba harjumust, mis võivad kodus tulekahju tekitada

maintext:
Kodumasinate kokkukuhjamine
Kui sa ei jäta elektriseadmete vahele piisavalt ruumi, ei saa nendest eralduv kuumus kusagile hajuda ja tekib tuleohtlik olukord. Samuti peaks iga kodumasin olema pistetud otse seinakontakti, mitte mitu tükki pikendusjuhtmega ühte ja samasse ühendatud. See koormab elektrisüsteemi üle ja alguse võib taas saada tulekahju.
Toidu pliidile jätmine
Kui teed süüa, peaksid kogu aeg pliidi juures olema. On uskumatu, kui paljud tulekahjud saavad alguse sellest, et inimesed jätavad toidu järelvalveta pliidile podisema ja lahkuvad ise ruumist.
Katkiste juhtmete eiramine
Kui elektriseadme juhe on katki, ei tohi seda enam kasutada, ükskõik, kui tühine vigastus sulle ka ei tunduks. Piisab ühest sädemest, et tõuseks leek, mis halbade tingimuste kokkulangemisel kõigest 30 sekundiga korralikuks tulekahjuks areneb.
Kodust lahkudes kodumasina tööle jätmine
Käed püsti, kes on harjunud enne kodust lahkumist pesumasina, kuivati või nõudepesumasina tööle lülitama? Tegelikult ei tohiks seda mitte kunagi teha, olgu su masinad kui uued ja korralikud tahes.
Kuivati hooletusse jätmine
Paljud kuivatikasutajad eiravad tõsiasja, et kuivati filtrit on vaja väga sageli puhastada sinna kogunevast niinimetatud kangatolmust. Puhastamata filter on ideaalne koht tulekahju tekkimiseks, sest kuivati läheb oma tööd tehes üsna kuumaks ja kuiv kangakiud on suurepärane tulehakatus.
Küünla järelvalveta jätmine
Et seda teha ei tohi, peaks olema iseenesestmõistetav, aga järelvalveta küünlast põhjustatud tulekahjude arv näitab, et kahjuks pole endiselt.
Korstnapühkimise unarusse jätmine
Seda ei saa ühegi küttehooaja alguses liiga palju meelde tuletada. Nii et tehke korstnad puhtaks!


description: Eelmisel nädalal tegime koduportaalis üleskutse, saatmaks oma hoidiseretsepte. Kõik retseptid on meil nüüd läbi loetud ja auhinnavõitja välja loositud.

title: Vaata, millise hoidiseretsepti saatis meile auhinnavõitja

maintext:
Loosiõnn naeratas Kristiinale, kes kirjutas meile järgnevalt:
Minu lemmikud on igal aastal kõrvitsa- ja õunavõie, mida saab kargetel sügis- ning talvehommikutel näiteks röstsaiale määrida.
Kõrvitsa- või õunavõide tegemiseks on sul vaja:
1,5 kg puhastatud kõrvitsat (õunavõie puhul siis õunu)
150 ml õunamahla
2 tl jahvatatud ingverit
1/4 tl jahvatatud nelki
1 tl riivitud muskaatpähklit (Vajadusel võib ka selle ära jätta, paljudele ei meeldi see maitseaine)
2 tl jahvatatud kaneeli
200g suhkrut
Purusta kõik vürtsid omavahel peeneks. Koori ja tükelda kõrvits (või õunad) ning seejärel kuumuta koostisosai keemiseni. Vähenda kuumust ja hauta seni kuni komponendid on pehmed. Seejärel püreesta saadud mass ning alusta uuesti kuumutamist. Nüüd hauta kuni võie on saavutanud mõnusa määritava konsistentsi.
Kindlasti tõsta võie toredasse kaanega purki, mida on ilus ka hommikulaual serveerida.


description: Postimehe koduportaali lugeja kirjutab, et ta ei suuda ära oodata, millal kaob üks tema jaoks äärmiselt tüütu kodukujundustrend.

title: Lugeja kurdab: millal see tobe kodukujundustrend ometi kaob?

maintext:
«Ma vabandan kohe alguses kõigi ees, keda mu seisukoht riivab, aga ma tahan arvamust avaldada. Mind on kohutavalt ära tüüdanud väga visalt püsiv kodukujundustrend: motiveerivad postrid ja mõtteterad,» kirjutab lugeja.
«Mis on saanud päris kunstist, millega oma kodu kaunistada? Mõistan, et motivatsioonipostritel võiks olla oma koht näiteks tudengi kodus, kel vaja siht pidevalt silme ees hoida, aga näen neid oma pealtnäha mõistlike täiskasvanud sõprade kodudes. Oleks siis veel eestikeelsed, enamik kamandavad ikka inglise keeles: «Keep calm&carry on!», «Live, laugh, love». Või kui leidubki midagi eestikeelset, on see kehv tõlge ingliskeelsest originaalist,» jätkab ta.
Lugeja kirjutab, et kui teiste kodus oleva puhul võiks ju veel silma kinni pigistada, siis viimastel aastatel puudutab see teda isiklikult, sest ta on nii sünnipäevaks kui jõuluks saanud sääraseid raamitud plakateid erinevate tema jaoks kulunud ütlemistega.
«Milles seisneb selle trendi fenomen või millal see ükskord lõppeb?» küsib ta.
Kas sinu meelest on neil postritel ja mõtteteradel õigustatult koht meie kodudes?
Milline sisekujundustrend sinu meelest juba ometi kord kodudest kaduda võiks? Kirjuta sellest kommentaarides, meie Facebooki lehel või aadressil kodu@postimees.ee
/ www.flickr.com


description: Anonüümsust palunud koduportaali lugeja kirjutab möödunud nädalal ilmunud laste ja loomadega üürnikke toetava artikli vastusena, miks ta mõistab suurepäraselt kinnisvaraomanikke, kes sellised üürnikud välistavad.

title: Lugeja kirjutab: kohutavad kogemused laste ja loomadega üürnikega

maintext:
Meile kirjutanud lugeja ütleb, et tema juhtumites pole kõige olulisem laste olemasolu kui niisugune. «Nemad ei olnud ei plätserdamiseas tited ega ka mitte isepäi pidutsevad pubekad, vaid toredad vaiksed väikesed tüdrukud. Pigem just tekitasid esialgu usaldust ka emade suhtes, kelledes kahjuks tuli siiski pettuda,» kirjutab ta.
Ühel juhul sai kinnisvaraomanikul emaga kokku lepitud, et ühtki teist elanikku korterisse ilma tema nõusolekuta ei võeta. Sellest hoolimata tekkis sinna varsti üks meesterahvas. Peagi tekkisid üürnikul võlad ja korterelamu lukustatud trepikojast hakkasid kaduma remondimeeste tööriistad. Samuti viitas kõik sellele, et korteris peeti joominguid.
«Teisel juhul tuli välja, et mitte enam verinoor üksikema oli lihtsalt korterit kahjustavalt lohakas. Alates sellest, et tapeet ja mööbel plätserdati "ilustuseks" kleepse paksult täis kuni selleni, et (minu) pesumasin rikuti, külmkapp lasti hallitust täis ning vetsu ei olnud aasta aega puhastatud. Kõikvõimalikust küla pealt kokku kantud kolast ja kaltsudest jäeti suur osa mulle "päranduseks". Ja mitte mina ei pidaniud neid välja viskama, vaid noorik ise lahkus töölt ja asutas end mujale elama enam-vähem samal ajal, kui sai täis meie kokku lepitud pooltteist aastat, pärast mida võis mu oma lastel seda pinda tarvis minna. Kõige ilmekam kogu selle loo juures oli suhtumine. Ilma, et oleks minu käest midagi küsinud, jutustas üürnik küla peal «hea odav korter pidada, me jätame selle OMALE siia alles, siis hea vahest öömajale jääda...» Oli ju räägitud, et ainult poolteist aastat saan neil lubada seal olla. Aga selle ajaga olin juba muutunud nende õigust mööda kelleksi üldse mitte asjasse puutuvaks nende kodu «omanikuks»!» on lugeja äärmiselt nördinud.
Kolmandast loost hoidusin targu eos, seal tõotas veel sootumaks «lõbusaks» minna. Nimelt oli tühjaks jäänud ka ema linnalähedane 25 ruutmeetrine poollagunenud aiamajake. Varsti võttis minuga sidet üks naisterahvas, kes teatas, et nemad olla seal vaatamas käinud ja neile kõik väga meeldinud. Neil suur pere - 5 last ja nemad kolivad sinna sisse. Talveks ka. Mädanenud põranda vahetamine ja üldse kogu remont, et asi elamiskõlbulikuks teha (krundil polnud vett ja isegi peldik oli aianurgas lagunenud) pidada neil olema käkitegu, peaasi, et eriti palju maksma ei peaks. Oleks ma siis poole sõnagagi kusagil maininud, nagu plaaniksin seda välja üürida. Polnud mitte mõtteski. (Tegelikult, kui selgus et oma lapsed seda ei vaja, müüsime ta ära ja saadud raha eest remontisime tütre jaoks kenasti ära ema korteri). Aga mismoodi ma oleksin seda siis müüma hakanud, kui oleksin selle ennem lasknud lasterikkal perel oma käe järgi korda teha? Krundi väljaostjat neist poleks olnud, seda soovi nad ei avaldanud. Pealegi oli tolle naisterahva käitumine nii teatraalne ja süüdimatu, et oli alust kahtlustada tüüpilist puuküürnikku. Hakkad sellist pesakonda lõpuks hädaga välja tõstma, oled veel avalikkuse ees viimane kaabakas takkapihta. Üldiselt leian, et ega omanikustaatus ei ole mingi eriline au ja uhkus, mida peaks iga hinna eest hoidma ja üürnikke heategevuse korras ülal pidama. Kui pole päris ära müünud, ju siis hoitakse omale tuleviku tarbeks. Kas siis pole normaalne tahta, et korterit aastaga kõlbmatuks ei muudeta? Laste- ja loomaderikkas seltskonnas on see kardetavasti tõenäolisem, aga samas on nende väljaajamine jälle oma südamele raskem,» võtab lugeja oma kogemuste põhjal keerulise teema kokku.
Kas sinul on kogemusi laste ja loomadega korteri üürimisel, olgu siis üürniku või üürileandjana? Kirjuta oma kogemustest kommentaarides, aadressil anna-liisa.mets@postimees.ee või meie Facebooki-lehel.


description: Kõigile, kes kodu üürimisega kokku on puutunud, on tuttavad kuulutused, milles märge, et lapsed ja lemmikloomad pole lubatud. Kuidas aga lahendada olukorda, kus ühel seltskonnal polegi võimalik kodu leida?

title: Eksperdid: kas laste ja loomadega üürnikel on üldse lootust korterit üürida?

maintext:
Vastavasisulise küsimuse viskas oma Facebooki-seinal õhku Uus Maa kinnisvarabüroo analüütik Risto Vähi. Ta leiab, et turul oleks koht pakkumisele, kus niisugustele eripäradele on lepinguliselt mõeldud või korter vastavalt kujundatud. «Lahendus võib olla mõni rahaline meede või elanike enda panus pintsli ja töö näol. Asjaliku suhtluse korral saavad mõlemad osapooled tegelikult paljud küsimused juba eos lahendatud,» kirjutab ta.
KV.EE portaalijuht Tarvo Teslon tõdeb, et väikeste kahe- ja neljajalgsetega on endale üürikorterit raske leida. «Põhjus on lihtne, üürisoovijaid palju ja pakkumisi pigem vähe. Üürileandja valib enda jaoks sobivaima üürniku. Korteriomanik näeb paratamatult lastes ja koduloomades oma vara lõhkujaid,» selgitab ta.
Kuidas aga üürnikuna võita usaldus, et peale üürilepingut ei tuleks teha omanikul oodatust suuremaid kulutusi remondile või mööblile?
Siin võib üürnik pakkuda omapoolseid lahendusi:
Teha korralik nimekiri korteris olevast varast ja koos seisukorrast.
Pakkuda välja kodukindlustuse kulude katmist.
«Kui nüüd midagi läheb katki või määrdub, on olemas selge nimekiri varast koos hindadega. Suuremate probleemide korral saab pöörduda kindlustuse poole ja väiksemate kahjude korral katta ise kulud,» ütleb Teslon.
Selleks aga, et laste ja lemmikloomade olemasolu üürikorteri leidmisel enam takistuseks poleks, peaks Tesloni hinnangul toimuma mitmeid muudatusi:
Üürileandja turg peab muutuma üürilevõtja turuks. Ehk üürileandjal ei ole võimalik valida erinevate üürnike vahel.
Turule tulevad professionaalsed üürimaaklerid, kes tegelevad omanike asemel kogu lepinguperioodi jooksul ise üürnikega. Nad oskavad hinnata riske, nemad ei anna üürile oma kodu ja ei muutu seal juures liiga emotsionaalseks.
Turul on professionaalsed üürikorterite pakkujad, kes arvestavad spetsiaalselt koduloomade ja lastega teatud korterite puhul.
Kas sina oled üürikorterist ilma jäänud põhjusel, et peres on lapsi või lemmikloomi? Milline oleks sinu hinnangul lahendus praegusele olukorrale, kus see fakt saab sageli nii suureks takistuseks, et kodu polegi võimalik leida?
Räägi kaasa kommentaarides, aadressil kodu@postimees.ee või meie Facebooki lehel.


description: Kui sul ühel hetkel kõrgetest üürihindadest kõrini saab, tuleb pea tööle panna ja leida alternatiivne elamispind. Nii just see noorpaar tegigi.

title: Noorpaar ehitas kodu enneolematusse kohta

maintext:
2014. aasta suvel otsustas üks noorpaar, et nad ei taha enam kõrgete üürihindade tõttu vireleda ja peost suhu elada. Nii sündis Suurbritannias elavate 30aastase Adami ja 33aastase Nikki otsus ehitada üks vana kaubi ümber hubaseks ühetoaliseks koduks.
Koos otsusega elada kaubikus sündis otsus loobuda üldse traditsioonilisest eluviisist istuda üheksast viieni kontoris, nii ütlesid mõlemad üles ka oma senised töökohad. Nende uueks koduks sai eriti suuremõõtmeline Ford Transit Luton, mille nad ostsid eBayst pisut enam kui 4500 euro eest. Kaubiku koduks ehitamisele kulus neil 6500 eurot.
Kõik vajalikud tööd tegi paar ise, tähelepanuväärne on sealjuures, et kummalgi puudus igasugune varasem ehituskogemus. Nad õppisid töö käigus, abiks sõprade nõuanded ja YouTube.
Tänasel päeval mahutab elamiskõlblikuks soojustatud kaubik köögi, tualeti, duširuumi, magamistoa ja isegi tillukese terrassi!
Selle aasta veedab paar mööda Euroopat reisides, mis edasi saab, nad veel ei tea. Üsna kindel on aga see, et kellast kellani töö juurde ei naase nad enam kunagi.
Rohkem infot leiab SIIT!
Kas sina elaksid sellises kodus? On sul ehk kogemust eriti väiksel pinnal elamisega? Jaga oma mõtteid meie kommentaarides, aadressil kodu@postimees.ee või meie Faceboooki-lehel.


description: Sa tahaksid maailma näha ja kolida mõnda välisriiki elama, kuid sa ei suuda otsustada millisesse. Eestlase loodud rakendus tuleb sulle aga appi.

title: Rakendus, mis aitab sul otsustada, millisesse riiki kolida

maintext:
Välisriiki kolimise juures huvitab inimesi see, milline on sealne kliima, kui kõrged on keskmised elamiskulud või milline on riigi majanduslik olukord. Ettevõtte Teleport loodud rakendus on sulle selles osas abiks. Teleport Citie abil saab nimelt võrrelda ligi 150 sihtkoha elamiskulusid, elukvaliteeti ja palkasid.
Teleporti kaasasutaja ja tegevjuht on endine Skype Eesti juht Sten Tamkivi. Rahvusvaheline majandusväljaande Forbes valis tänavu Teleporti maailma üheks paremaks keskkonnaks leidmaks head tööd ja elukohta kus iganes maailmas.
Selle aasta kevadel tuli ettevõte välja ka uue teenusega, mille nimeks on Teleport Zen. Selle abil saavad inimesed oma kolimisprotsessi hallata.


description: Sa oled aastaid  õhtuti valjuhäälselt lugenud teoseid, mille sisu sind ennast kuigivõrd ei huvita, ja nüüd lõpuks on laps õppinud iseseisvalt lugema. Kiusatus ettelugemine lõpetada on kahtlemata suur, aga seda ei tohi teha.

title: Mõjuv põhjus, miks ka juba lugema õppinud lapsele tuleks kodus ette lugeda

maintext:
Lõpuks on see juhtunud: tähti mittetundvast lapsest on saanud veerija ja lõpuks sorav lugeja. Tundub, et sinu töö on tehtud ja las nüüd loeb ise, kas pole? Selgub aga, et just nüüd on ettelugemisrituaal olulisem kui kunagi varem, vahendab TreeHugger.
Põhjus peitub selles, et kuigi laps tunneb tähti ja oskab sõnu kokku lugeda, nõuab lugemisprotsess ise nii palju keskendumist, et tal on raske haarata jutu sisu ja mõtet. Samuti vajab ta eeskuju, et kuulda õigeid sõnarõhke.
Samuti teevad lapsevanemad sageli selle vea, et annavad äsja lugemaõppinud lapsele võimalikult lihtsate lausetega teoseid lugeda, et lugemine oleks võimalikult lihtne ja lõbus. See pole aga sugugi õige tee. Pedagoogikaõppejõud Doug Lemov selgitab: «Lapsi ei peaks lugemise juures paeluma lõbus sisu, vaid see, kui võimsad ja sügavad need on. Seepärast las lapsed loevad omal jõul lihtsamat kirjandust, kuid selleks, et nad teaks, et on olemas midagi palju enamat, palju põnevamat, tuleb tingimata jätkata neile ettelugemist teostest, mis neile omaette lugemiseks veel pisut ülejõukäivad on,» selgitab ta.
Vaid nii on tema sõnul võimalik kujundada lapses lugemishuvi, mis püsib kogu elu.


description: Soome tuntuima disainiikooni Alvar Aalto 80. aastapäeva puhul lisas Iittala toodete valikusse halli värvi vaasid. Suitsune ja harmooniline toon täiendab Iittala sügisest värvipaletti.

title: Iittala klassik sai uue värvitooni

maintext:
Alvar Aalto 1936. aastal Karhula-Iittala disainikonkursi jaoks loodud vaba vormiga vaasikollektsioon oli midagi erilist ja ainulaadset. Revolutsiooniline ei olnud üksnes esemete geomeetriline kuju vaid ka vabadus, mis lubas kasutajal otsustada, milleks neid vaase kasutada. Aasta hiljem tutvustati vaase esimest korda Pariisi maailmanäitusel, mis oli Alvar Aalto jaoks läbimurre tööstusdisaini maailma.
Aalto vaaside vormi tõlgendatakse mitmeti, kuid paljude jaoks tähendavad need Soome tuhandeid looklevate kallastega järvi. Mängulise inimesena tahtis Aalto ilmselt vaatajaid segadusse ajada ja pani võistlustööle nimeks ”Eskimo naise nahast püksid“. Keegi ei tea, kas nimi tulenes tõelisest inspiratsioonist või oli tegemist lihtsalt lõbusa sõnamänguga.
Disainiikoon
Alvar Aalto kollektsioon on olnud kaasaaegse Skandinaavia disaini olulisim osa aastast 1936 ja jäänud Iittala kuulsaimaks seeriaks. Tänapäevalgi on nende vaaside näol tegemist maailma tuntuimate klaasesemetega.
Iga Aalto vaas puhutakse endiselt suuga kõige kogenenumate klaasipuhujate poolt Iittala klaasitehases. Ühe vaasi tegemiseks kulub 7 käsitöömeistrit, 12 tööetappi, 1100 kraadi kuumust ning 10 tundi.
Tänapäeval kuuluvad lisaks erinevate värvide ja suurustega vaasidele Alvar Aalto kollektsiooni veel puidust taldrikud, metallkausid ja küünlaalused. Tumehall selles klassikalises valikus tähistab disaini kangelase aastapäeva. Värv on saadaval Alvar Aalto kollektsiooni kõige populaarsemates suurustes.
Alvar Aalto
Alvar Aaltot (1898-1976) peetakse üheks moodsa arhitektuuri ja disaini meistriks. Ta oli funktsionalist, kes arendas välja oma unikaalse stiili, kombineerides ratsionaalse arhitektuuri orgaanilisusega. Aalto Artek mööblit ning Iittala klaasist vaaside kollektsiooni armastavad disainihuvilised üle maailma.


description: Üürikorteris elades ei ole mõistlik suuri summasid remontimiseks kulutada. Kui olla aga leidlik, on võimalik isegi vähese rahaga oma kodule värske ilme anda.

title: Fotod: naine andis vanale köögile imepisikese eelarvega kauni välimuse

maintext:
See naine andis oma köögile kahe nädalaga täiesti uue ilme ja seda vaid 100 dollarilise eelarvega.
Kooskõlas korteriomanikuga värvis ta üle seinad ja köögikapid, paigaldas uue põranda ja lisas meelepärased detailid. Ühtegi uut mööbliesest või kodumasinat ta ei ostnud, kuid sellest hoolimata näeb köök välja justkui uus ning tunduvalt avaram kui varem.
Köök enne remonti. Foto: imgur.com
Köök pärast remonti. Foto: imgur.com
Loe naise köögiremontimisest lähemalt siit!


description: Postimehe koduportaali lugeja kurdab, et on hädas naabrikassidega, kes kipuvad tema koduaeda hädasid tegema. Kas oskad anda nõu, mida ette võtta?

title: Anna nõu: kuidas peletada koduaiast võõraid tülikaid kasse?

maintext:
"Olen hädas naabri kassidega, kes käivad regulaarselt meie aeda märgistamas. Nad sirtsutavad majaseintele, laste mänguasjadele ja kraabivad segamini peenraid, et sinnagi häda teha.
Loomapidamiseeskirjadega olen kursis ja tean, et loomaomanik peaks kassi liikumist piirama, aga päris ainult oma õiguse tagaajaja ma ka ei ole - kuidas sa ikka sunnid tubaseks kassi, kes sünnist peale õueelu elanud. Küll aga tahaks neid kuidagi inimlikul moel oma aiast peletada. Kas on nõuandeid, kuidas seda teha saaksin?" küsib koduportaali poole pöördunud lugeja.
Kas oskad oma kogemustest soovitada, kuidas kasse kehvadest kommetest võõrutada? Jäta oma kommentaar siia või meie Facebooki lehele või kirjuta aadressil kodu@postimees.ee


authors:
Anna Roostar
Arco Vara Elamispindade Maakler

description: Korterite ostmine üürile andmiseks on Eestis populaarne ja küllaltki tulus äri. Tihtipeale nimetatakse seda naljatades ka pensionisambaks. Peale selle, et korteriomanik saab üüritulu, kasvab aastatega ka korteri turuhind. Samas kohustuvad üürileandjad deklareerima üürilt saadava tulu.

title: Tulumaks ja garantiikirjad eraisikust väikeinvestori pagasis

maintext:
Kui üürileandja ja üürnik on eraisikud, deklareerib üürileandja üürilt saadud tulu järgmisel kalendriaastal ajavahemikus 15. veebruarist kuni 31. märtsini. Alates 2016. aastast võib eraisik üüritulust korteri üürimisega seotud kulud 20% ulatuses kuludokumente esitamata maha arvata. Üüritulu 20%-line mahaarvamine tehakse tuludeklaratsiooni täitmisel. Tulumaks tuleb ära maksta 1. juuliks.
Maksu- ja tolliameti konsultantide sõnul tasub tähele panna, et 20%-line täiendav mahaarvamise õigus kehtib vaid siis, kui tegemist on eluruumi üürilepinguga. See tähendab, et korteri üürimisel ettevõttele või mõnele muule organisatsioonile pannakse lepingusse kirja, et korterit hakatakse kasutama elamiseks. Kui äriühing võtab korteri üürile selleks, et seal bürood pidada, ei saa korteriomanik täiendavat kulude mahaarvamist kasutada.
Kui eraisik annab korteri üürile ettevõttele või organisatsioonile, maksab juriidiline isik omaniku eest igakuiselt tulumaksu ning korteriomanikul ei ole vaja tulumaksu tasumise pärast enam muretseda. Korteri üürimine eraisikult toob juriidilisele isikule sageli kaasa selle, et kulud suurenevad lisanduva tulumaksukohustuse võrra.
Ettevõttele on alternatiiviks kaubelda üürihinnas tulumaksu võrra alla, kuid eraisikuist korteriomanikud ei pruugi üüri alandamisega nõustuda. Ühelt poolt tuleneb see maksumuudatuste uudsusest ja eraisikutest korteriomanike vähesest teadlikkusest. Teiselt poolt ületab nõudlus heade üürikorterite järele endiselt pakkumist ning korteriomanikud eelistavad pigem pisut kauem üürnikku otsida, kui kohe hinnas järeleandmisi teha.
Eraisikuist korteriomanikud võivad ettevõtteid ja organisatsioone peljata ka piiratud vastutuse tõttu. On ju nii, et kui ettevõte oma majandustegevuses ebaõnnestub, vastutab ta tekkinud kohustuste eest vaid oma osa- või aktsiakapitaliga. Kui eraisikust üürnik ei ole just piiratud teovõimega, vastutab ta enda jaoks majanduslikult raskes olukorras juriidilisest isikust oluliselt suuremal määral - kogu oma naha ja karvadega.
Võin oma pikaajalisest maakleritöö kogemusest kinnitada, et juriidilisest isikust üürnikud, nagu näiteks välissaatkonnad, pangad, rahvusvahelised suurkorporatsioonid ja muud tuntud organisatsioonid-ettevõtted pakuvad eraisikuist korteriomanikele oluliselt stabiilsemat ning koostöö sujumisel ka pikemaajalist üürilaekumist, kui eraisikust üürnikud.
Kui eluaseme üürisooviga juriidiline isik on korteriomanikule tundmatu või tegutseb enda jaoks välisturul, võib riskide maandamiseks küsida üürilepingu juurde emaettevõtte garantiikirja või pangagarantiid. Professionaalne maakler aitab sel juhul asju ajada ning kontrollib, kas juriidilise isiku toodud garantiikiri vastab kõigile nõuetele ning kaitseb korteriomanikku ootamatuste eest.


description: Olgu tegu kuulutuse jaoks piltide tegemise või kodu näitamisega võimalikule ostjale - need kümme asja peaksid igal juhul peitu jääma.

title: Müüd kodu? 6 asja, mis ostjale mingil juhul näidata ei tohi

maintext:
Tõenäoliselt pole meil kõigil need esemed kodus sugugi esindatud, aga kui sinu kodus miski neist leidub, tasuks kanda hoolt selle eest, et need ostuhuvilisele silma ei jääks. Jah, ratsionaalselt võttes võib nii mõnigi punkt neist jaburana tunduda, aga paljude jaoks ongi kodu ostmine seotud rohkem emotsioonidega. Nii võib tehing justnimelt mõne allpoolnimetatu pärast katki jääda. Kodust peab võimalikule ostjale jääma hea mulje: ta peab lahkuma positiivsete tunnetega.
Hiirelõksud ja putukamürk
Seda eriti juhul, kui hiirelõks kööginurgas pärineb tollest ühest korrast kaks aastat tagasi, kui kodus hiirt nägid ja nüüd sa lihtsalt ei julge seda ära panna.
Topised
Hea küll, jahindus võib olla su hobi, aga arvesta, et sugugi mitte kõigile ei mõju surnud loomade pead toaseintel õdusana. Nendega võid totaalselt rikkuda mulje, mis inimesele sinu kodust jääb, nii et ta ei kaalu selle objekti ostmist enam kunagi.
Imelikud kollektsioonid
Olgu selleks toatäis portselannukke, kummaliste filmide kogu või muu taoline - koduhuviline ei pea seda nägema. Talle jääb alatiseks tunne, et see on selle kummalise koguja kodu ja SEDA ta küll ei taha.
Poliitilised materjalid
Hea küll, sa oled mõne erakonna tuline pooldaja ja sinu kodusisustuses leidub üht-teist sellele viitavat - miks mitte. Aga kindlasti mitte siis, kui kellelegi oma kodu näitama hakkad. Fakt, et pooldad erakonda, mida potentsiaalne ostja silmaotsaski ei salli, võib saada saatuslikuks.
Kadunukesed
Olgu tegu tuhaurni või altariga mõne sinu lahkunud lähedase mälestuseks - kodu näitamise ajaks oleks arukam neede esemed silma alt ära panna. See lihtsalt ei mõju hästi.
Sina ise
Kindlasti oled sa väga kena inimene, aga ükski ostuhuviline ei tunne end kuigi mugavalt, kui pidevalt pildil virvendad ajal, mil ta su kodus ringi vaatab. Sa ei pea tingimata kodust ära minema, aga igal juhul võiksid lasta maakleril elamist tutvustada ja ise tagaplaanile jääda ja ühes ruumis, näiteks köögis püsida.


description: Kui tead täpselt, millist sohvat endale koju ise teha soovid, tuleb leida ainult see õige õnnetu toorik. Reedal läks see korda.

title: Fotod: näotu diivani väga rõõmus uus nägu

maintext:
Sohva, millele Reet uue elu andis, leidis ta taaskasutuspoest. «Minu kindel soov ja tahtmine oli teha valge ja lillelise riidega (soovitavalt roosilise) hele vanaaegne sohva,» oli pilt kohe algusest peale väga täpselt selge.
Enda kodus käiku läinud sohva oli naisele esimene tõsisem renoveerimisprojekt: see sai vedrudeni lahti võetud ja korrastatud. Reeda õnneks olid sohva vedrud heas korras.
Sohva pärast. / Reet Kala
Kõige raskem oli tema sõnul võtta kokku julgus ja hakata asjaga pihta. «Ja sobiva riide leidmine oli raske. Eesmärk oli ka, et kulutused hoida madalal, kuna see oli niiöelda õppimise projekt. Ahjaa, õige värvi leidmine oli ka raske. Vintage värvid pidid sobima igasugustele pindadele, aga no ega ei sobi küll. See oli suurim üllatus. Ja tavavärvidest sellise õige kulunud tooniga värvi leidmine ... see oli võimatu. Sai segatud värv, aga ka see oli probleem, kuna väikese pigmendilisandusega värvi segamine oli suht võimatu - masinad ei tunnistanud seda ja nii edasi,» meenutab hakkaja naine.
Kokkuvõttes oli renoveerimisprojekt tema jaoks siiski põnev ja uute katsetuste isu ära ei võtnud: järge ootavad juba veel üks sohva ja mõned toolid. «Ka need on õppeprojektid. Ja nüüd on mul julgust ja tarkust juba tibake rohkem,» lisab Reet.
Kas sinugi kodus leidub mõni ise kordatehtud mööblitükk, mida tahaksid teistele näidata? Kirjuta meile selllest aadressil anna-liisa.mets@postimees.ee.


description: Koduostu ei otsusta mõistagi keegi möödaminnes, kuid hoolimata põhjalikust eeltööst võib selguda, et ostja pangast siiski laenu ei saa. Millised on pankade peamised põhjused keeldumiseks?

title: Viis põhjust, miks koduotsija pangalaenu ei saa

maintext:
Ebapiisav omafinantseering
Vaatamata asjaolule, et pangad pakuvad ka null-protsendilise omafinantseeringuga laenu, algavad laenuvõimalused reeglina 10-protsendilisest omafinantseeringust. Samas tähendab tihti nii madal omafinantseering seda, et tagatisvara puhul peab olema tegemist uue ja atraktiivse korteri või elamuga mõnes suuremas linnas.
Linnadest väljaspool, vanema või remonti vajava kinnisvara puhul tuleb sõltuvalt vara liigist arvestada kaks või kolm korda suurema omafinatseeringuga. Lisaks ei arvestata siia hulka sisustuse maksumust, mis reeglina koos varaga müüakse.
Seega võivad tekkida olukorrad, kus minimaalse 10-protsendilise omafinantseeringu asemel peaks ostjal olema varuks kolmandik kuni pool ostuhinnast. Seetõttu tasub müüjal ostja omafinatseeringu suuruse kohta häbenemata ja otse küsida, sest laenu vormistamisele asjatult kuluvad nädalad pikendavad protsessi põhjuseta.
Maksehäired
Isegi piisava omafinatseeringu olemasolul tasub müüjal selgeks teha ostja maksekäitumise taust, sest «punasest» nimekirjast ostjatel tuleb tavapärastel tingimustel laenu saamiseks suuta selgelt tõestada enamat.
Eelnevalt halva maksekäitumisega ostjatel tuleb pangas anda näiteks selgitusi ka mitmeid aastaid tagasi võetud kiirlaenude, maksmata telefoniarvete, viivistega tagastatud maksete ning liigselt võetud järelmaksude osas.
Puuduv lisatagatis
Iseenesestmõistetavalt on piisava sissetuleku juures võimalik osa omafinantseeringut asendada lisatagatisega. Teisest küljest peaks siis müüja arvestama asjaoluga, et ostja lisatagatisele esitatavad nõuded on suuresti samaväärsed nõuetega, mis kehtivad põhitagatisele.
Nõnda ei tohiks lisatagatis ideaalis olla arestitud, selle suhtes ei tohi olla vaidlusi ja see ei tohi olla koormatud kolmandate isikute õigustega. Samas peaks lisatagatis vastavalt nõuetele olema registreeritud ning asuma piisava tehinguaktiivsusega piirkonnas.
Samuti on oluline, et see kuuluks ostjale endale või tema lähedastele perekonnaliikmetele. Näiteks vanavanemate kodu või kapitaalremonti vajav tädi korter suure tõenäosusega lisatagatiseks ei sobi.
Katseajaga tööleping
Tagatiste kõrval on pangalaenu taotlemiseks oluline eeldus minimaalse netosissetuleku suurus, mis on ideaalis vaid nelisada eurot, kuid peaks sõltuvalt eelnevate kohustuste suurusest olema pigem Eesti keskmine sissetulek.
Sissetulekust olulisemakski võib osutuda teadmine, kas ostja on lähiajal töökohta vahetanud ning mis valdkonnas ta töötab. Miks? Reeglina on korteri või maja ostust huvitatud pere, kes plaanib seda pangalaenu kasutades teha, suuremal või vähemal määral oma võimalusi pangast uurinud või vähemalt enda laenuvõimet nõnda testinud.
Millega aga tavapäraselt ei osata arvestada ning millele tähelepanu ei pöörata, ongi katseajaga tööleping ning seejuures on praktiliselt sama oluline ka valdkond, kus tööd tehakse. Kui ostjaks on näiteks isik, kes töötab majutus-, toitlustus- või ehitussektoris, on tema võimalused laenu saada tagasihoidlikumad.
Kui nendes valdkondades ollakse tööl katseajaga, tuleks ostjatel tõenäoliselt oma koduostuplaan mõneks ajaks edasi lükata. Samas ei tähenda katseaeg finants-, info- või energiasektoris kohe automaatset eitavat vastust.
Tagasihoidlik maksevõime
Keskmisest kõrgem sissetulek ei garanteeri igakordselt uut pangalaenu, kuigi on üldiselt oluline tegur laenuvõime hindamisel. Suure sissetulekuga ostjatele võivad takistuseks saada eelnevalt võetud kohustused.
Näiteks on tavapärasest keerulisem koduvahetus ostjatel, kes on eluasemelaenu võtnud aastatel 2005–2009, kuivõrd toonane kõrge hinnatase ja väiksed omafinantseeringud toovad probleeme kaasa tänaseni.
Probleeme tekitavad kindlasti ka varem võetud mõtlematud järelmaksud või kiirlaenud. Mõnes pangas ei tähenda see kohe küll laenukeeldu, kuid keskmisest rohkem aega kulub olukorra selgitamiseks kindlasti.
Rohkem infot leiab LVM Kinnisvara blogist .
Kas sinu hinnangul on pangast laenu saada kerge või raske? Mis põhjusel on sulle laenu andmisest keeldutud? Kas pead praegusi tingimusi õiglasteks? Avalda oma arvamust kommentaarides, meie Facebooki-lehel või aadressil anna-liisa.mets@postimees.ee


description: Kui venelannast sisekujundaja Irina Lavrentieva kolm aastat tagasi oma perele Moskva lähedale suvekodu ostis, oli tegu tüüpilise datšaga. Pere kavandatud pisikesest värskendusremondist sündis aga midagi enneolematut.

title: Fotod: vene perekonna uskumatu suvekodu Moskva lähistel

maintext:
Pärast seda, kui hädapärased tööd olid tehtud, tundis Lavrentieva, et see nokitsemine meeldib talle, nii kasvas projekt ootamatult suuremaks, vahendab portaal Houzz. Maja sai uue soojustuse, laudise, vundamendi ja pööningu ning täielikult uuendatud sisekujunduse.
88ruutmeetrine suvekodu sai värske sisustuse, kuigi tegu pole suures osas sugugi mitte uue mööbliga: Irina kasutas sisustamiseks ära suure osa oma vanavanemate ehtsast puidust, ajaloolisest mööblist. "Lapsena veetsin kõik oma suved vanavanemate juures ja sealkandis oli palju puuseppasid, kes oma perele ise mööbli valmistasid. Nii tõingi kõik mulle kallid mööbliesemed siia," räägib naine. Muuhulgas leidub näiteks tool, millel tema vanaisa alati istus.
Nii on pere suvekodu paras virr-varr antiigist, retromööblist ja täiesti uuest, kaasaegse joonega sisustusest. Aga Irina ja tema kolleeg on selle suurepäraselt sidunud ühtseks tervikuks, nii et miski ei mõju üleliigsena.
Rohkem pilte leiab SIIT!
Kas ka sul on kodu või suvekodu, mille fotosid tahaksid meie lugejatega jagada? Kirjuta aadressile anna-liisa.mets@postimees.ee . Soovi korral võid jääda anonüümseks.


description: Eesti Betooniühing ja Eesti Ehitusmaterjalide Tootjate Liit kuulutasid välja konkursi „Aasta betoonehitis 2016”. Konkursi eesmärgiks on tõsta betooni kui kodumaise ehitusmaterjali mainet ning kaasa aidata betoonarhitektuuri, betoonitehnoloogia ja betoonehituse arengule.

title: Aasta betoonehitise konkurss ootab osalejaid

maintext:
„Betoon kui kõige laiemalt kasutatav ehitusmaterjal on ennast kinnistanud ehitaja kindla partnerina erinevamatel ehitustel,” ütles Eesti Betooniühingu juhatuse esimees Tiit Roots. „Käesoleval aastal on rajamisel hulgaliselt olulisi ehitisi. Ootame neid osalema meie võistlusele,” lisas Roots.
Betoonehitise konkursile võib esitada:
- ehitisi – hooneid ja rajatisi – mis antakse tellijale üle 2016. aasta jooksul;
- ehitisi, mida ei ole antud konkursile varem esitatud.
- esitada võib ka konstruktsioone ja menetlusi.
Võidab objekt või menetlus, kus oluline panus on olnud Eestis registreeritud ettevõtjate tööl ja Eestist tarnitud betoonmaterjalidel. Võidutöö valimisel arvestatakse objekti projekteerimise ja ehitamise professionaalsust ja nõudlikkusastet, kvaliteeti ja innovaatilisust.
Peaauhind kuulub võiduidee autorile. Äramärkimist leiavad võitnud objekti tellija, projekteerija, ehitaja, raketise tarnija ja betooni tarnija.
Žüriissekuuluvad Eesti Arhitektide Liidu, Eesti Betooniühingu, Eesti Ehitusinseneride Liidu, Eesti Ehitusettevõtjate Liidu, Eesti Ehituskonsultatsiooniettevõtete Liidu, Eesti Ehitusmaterjalide Tootjate Liidu, Kunda Nordic Tsemendi ja ehitusajakirjanduse esindajad. Žüriikokkukutsujana toimib konkursi korraldaja.
Konkursile tööde esitamise tähtaeg on 1. detsember 2016.
Võitja kuulutatakse välja üleriigilisel Betoonipäeval 2017. aasta märtsis.
Parima betoonehitise väljaselgitamise konkurssi on korraldatud 16 aastat. 2015. aaasta betoonehitiseks valiti Ihaste sild Tartus.


description: Kodu rajamisel eelistab osa inimesi maja, osa korterit. Erinevad eelistused on ka asukohale – kas pigem linna ääres vaiksemas piirkonnas või otse linnamelu keskmes, kus kõik käe-jala juures. Just viimastele mõeldes on Tallinna kesklinna kerkimas sadu kortereid, mida ostetakse nii oma perele koduks kui ka investeeringu eesmärgil. Mida kesklinna korteri valikul ja ostmisel tähele panna, et soetatud kodu oleks funktsionaalne ning selle väärtus püsiks ja kasvaks ka tulevikus?

title: Kuidas valida kesklinna korter, mis kasvatab väärtust?

maintext:
Asukoht, ligipääs ja parkimine
Tallinna kesklinn pole kuigi suur, kuid ka siin mõjutavad igapäevast liikumist ummikud. Seetõttu tuleb tähelepanelikult uurida, millised on ligipääsuteed, parkimisvõimalused ning kui kaugel asuvad ostja jaoks olulised asutused-teenused. Eelistada tasub mitmelt tänavalt ligipääsuvõimalusega korteriarendusi, kuhu saab lisaks peamagistraalidele ka vaiksemate kõrvaltänavate kaudu. Kesklinna tuiksoone Tartu maantee äärsesse Merko arendusse on võimalik pääseda näiteks ka Lastekodu tänavalt. Isegi, kui korter asub Tartu maantee ääres, siis tänu erinevaid hooneid ühendavale maa-alusele parklale saab koju ka peatänavat kasutamata, rääkimata sellest, et köetud parkla tagab aastaringse mugavuse nii autole kui selle omanikule.
Ehituskvaliteet ja helikindlus
Kesklinna kolitakse seepärast, et seal elu keeb, ent keegi ei taha kuulda seda melu oma kodus. Seetõttu tuleb erilist tähelepanu pöörata ehituskvaliteedile ja helikindlusele. Kontrollige, et maja on ehitatud betoonist, et korterite seinad ja aknad tagavad vajaliku mürakaitse nii välis- kui sisemüra suhtes. Kindlasti tasub külastada näidiskortereid, kus saab muu hulgas reaalselt kontrollida, kui palju nii majasisest kui -välist müra korterisse jõuab. Merko poolt ehitatava Tartu mnt 52 elamukvartali välisseinad on nn sandwich-raudbetoonpaneelidest, raudbetoonpaneelidest on ka korterite vahelised seinad. Korterite energiasäästlikkuse tagab soojustagastusega ventilatsioon, mis võtab värske õhu sisehoovist või katuselt, et vältida tänavaõhu sattumist korteritesse. Mugavustunnet lisab vesipõrandaküte, tänu millele ei ole korteris radiaatoreid, mis varjaks kaunist vaadet akendest.
Elukeskkond
Isegi kesklinnas suure tänava ääres elades on vaja omajagu rahu ja rohelust. Üks võimalus on osta korter vaiksema sisetänava poole, samuti on võimalik klaasitud rõdule ise rohelust luua. Lisaks tasub aga uurida, kus ja millised on lähiümbruse või hoone juurde kuuluvad rohealad. Tartu maantee 52 projekti suureks lisaväärtuseks on roheline sisehoov. Arendus koosneb kokku viiest hoonest, mille keskele luuakse kinnine ja valgustatud sisehoov. Sealsed mänguväljakud on ideaalsed lastele ning puhkekohad pakuvad lõõgastumisvõimalusi kogu perele. Sisehoovi poole avanevad ka paljude korterite klaasitud rõdud, mis võimaldavad nautida rohelust ka toast lahkumata.
Arendaja usaldusväärsus
Kesklinna korteri ostmine on arvestatav investeering, mistõttu tuleb väga tähelepanelikult läbi mõelda, kas esmapilgul huvi pakkuv arendus ka pikemas perspektiivis õdusa elu tagab ja väärtust kasvatab. Kõige kindlam on osta korter usaldusväärse arendaja käest. Merko vastutab ostja ees kõikide etappide eest: arendus, ehitus, müük ning garantiiaegne teenindus.
Merko Tartu mnt 52 projektiga tutvumiseks tasub võtta ühendust müügijuhiga aadressil irina@merko.ee, kes vastab tekkinud küsimustele ning korraldab soovi korral näidiskorteri külastuse.


description: Iga inimene on erinev, aga need kümme asja võiksid ühel naisel siiski kodus olemas olla.

title: 10 asja, mis võiksid igal naisel kodus olemas olla

maintext:
1. Kvaliteetne voodipesu
Kuna me veedame ühe kolmandikku oma päevast magades, siis on väga oluline, et voodipesu oleks tehtud kvaliteetsest materjalist. Sünteetilisest materjalist voodipesu ajab higistama ja on ebatervislik. Osta parem puuvillasest- või linasest riidest voodipesu.
2. Korraliku välimusega käterätikud
Luitunud välimusega käterätikud, mida sa kasutasid juba oma ülikooliajal, on aeg minema visata.
2. Kohvi- või teekann
Külalistele on palju stiilsem serveerida teed otse kannust, mitte teepakikesega tassis.
3. Tööriistakast
Elementaarsed tööriistad nagu haamer või kruvikeeraja võiksid igal naisel kodus olemas olla.
4. Valamupump
Juuksekarvad on jälle sinu kraanikausi ära ummistanud? Selle asemel, et kutsuda torumees, lahenda probleem ise.
5. Triikraud
Triikimata triiksärk või siidkleit ei näe seljas just kõige parem välja.
6. Teravad noad
Söögitegemine tervavate nugadega on tunduvalt kiirem ja lõbusam.
7. Veiniklaasid
Morsiklaasist külalistele veini serveerimine ei ole just parim lahendus.
8. Lisa hambahari
Su sõbranna või ema jääb ööseks sinu juurde, aga ta unustas oma hambaharja koju. Alati on hea, kui kodus on üks lisaks.
9. Õmbluskomplekt
Tänapäeval ei ole vaja, et iga naine oskaks endale ise riideid õmmelda, kuid lihtsamaid õmblustöid nagu nööbi tagasi õmblemine on vahel siis vaja teha.
10. Toataim
Ilma toataimedeta ei ole kodu see, mis ta olla võiks.
Kas sul on need asjad kodus olemas? Mis sa arvad, mis võiks siia nimekirja veel kindlasti kuuluda?


description: Kas sina oled juba proovinud seda nutikat nippi, mis säästab raha, hoiab loodust, määrib vähem nõusid ja annab kokkuvõttes toidule parema maitse?

title: Geniaalne kokkamisnipp, mis säästab raha ja parandab toidu maitset

maintext:
Nipp on tegelikult nii lihtne, et suisa hämmatav, kui vähesed siiani selle peale tulnud on. Nimelt puudutab see pastaroogade valmistamist ja pasta potitäies vees pehmeks keetmist. See potitäis vett läheb lihtsalt kanalisatsiooni, lisaks on sul vaja puhtaks pesta üks pott rohkem, sul kulub veele rohkem raha ja pastal endal on roa valmides parimal juhul keeduveele lisatud soola maitse.
Selle asemel, soovitab portaal TreeHugger, tuleks pastat valmistada sedasi, et keetmine jääb üldse täiesti vahele. Arvad, et võimatu? Selgub aga, et pole.
Nimelt tuleb selleks lisada toores pasta otse kastmele ja lasta sellele seal valmida. Vett võib roale lisada vaid nii palju, et pasta oleks täielikul vedelikuga kaetud - seda on siiski kordades vähem kui potitäit pastat eraldi keetes.
Boonusena on otse kastmes valminud pasta palju rikkalikuma maitsega kui see, mis eraldi soolvees keedetud ja alles lõpus kastmele lisatud.
Kas tead ka mõnd eriti head kokandusnippi, mis vähestele tuttav? Saada see aadressil anna-liisa.mets@postimees.ee .


description: Vahemereäärsena  tunduvad eriti armsad romantilised pisikesed kivimajad võivad asuda ka mujal kui vaid Lõuna-Euroopas. Veendu ise!

title: Fotod: romantiline kivimaja üsna ootamatus asukohas

maintext:
See kunagi näitlejanna Diane Sawyerile kuulunud 1920. aastal ehitatud maja asub hoopis New Yorgi lähistel, kuigi ei maja aed, eksterjöör ega interjöör seda kuidagi reeda.
/ www.curbed.com
Kui ei teaks, võiks arvata, et oled tõepoolest sattunud Itaaliasse või Prantsusmaale, vahendab kinnisvaraportaal Curbed.
/ www.curbed.com
Kolme magamistoaga jõekaldale ehitatud maja pea kõigist akendest ja suurelt kiviterrassilt avaneb hingemattev vaade Hudsoni jõele. Maja juurde kuulub romantiline aed, bassein ja pisike külalistemaja.
/ www.curbed.com
Ka maja sisemuses viitab kõik Vahemereäärsetele piirkondadele: võimsad laetalad, rohmakad laudpõrandad, valged krohvitud seinad. Sisekujunduses on kasutatud palju täispuitu ja antiikmööblit.
/ www.curbed.com
Rohkem fotosid leiad SIIT!
Kas sul on ka ilus (suve)kodu, mille fotosid tahaksid lugejatega jagada? Kirjuta sellest aadressil anna-liisa.mets@postimees.ee . Kui soovid, võid jääda anonüümseks.


description: Kinnisvaraanalüütik Risto Vähi ütleb, et Kalamaja viie aasta tagune visioon pole tänaseks kuigi hästi reaalsuseks saanud.

title: Analüütik: Kalamajast pole saanud seda, mis esialgu plaanis oli

maintext:
«Sel sügisel saab viis aastat hetkest, mil Kalamaja sai meedias suureks teemaks. Loomulikult, kultuurierinevused, sealhulgas hipster kombinatsioonis antud asumiga käisid juba varem läbi, esmalt aastal 2006, kuid päriselt läksid tuurid üles just 2011. aasta sügisel. Nüüd on hea mõelda, mida arvati ja kuidas välja kukkus,» kirjutab Uus Maa analüütik suhtlusportaalis Facebook.
Ta ütleb, et kuigi Kalamajast ei saanud uut Kadriorgu, hakati kahe piirkonna vahel siiski valima ja väljend "Balti jaama tagune rajoon" meie folkloorist igal juhul kadus. Õhkõrnalt aimab piirkond Vähi hinnangul järele Kreutzbergi Berliinis või Williamsburgi New Yorkis, peamiseks erinevuseks kaubanduspindadega elumajade ja multikultuursuse puudumine, samas palju tugevamad ootused rahule ja vaikusele kui kahes eelnimetatud maailmalinnas.
Aga mis on siis saanud 2011. aasta visioonit sellele piirkonnale viis aastat hiljem? «Rattad ning õues istuvad inimesed visioonipiltidel on pigem asendunud autode ja parkimispboleemidega. Kindlasti on siin oma osa Telliskivi loomelinnakul, mis täidab Kalamaja meelelahutusliku piirkonna rolli. Tavalistel tänavatel kulgeb aga tüüpiline Tallinna elupiirkonna igapäevarütm - autoga tööle ja samamoodi tagasi, seltsielu koduseinte vahel või mujal, sealhulgas loomelinnakus.
Kuidas võiks Kalamaja edasi turundada? Gentrifikatsioon on muutnud Kalamaja pigem keskklassi asumiks, kus nõudmised vaikusele, naabritele ja kvaliteetsele elukeskkonnale on väga kõrged. Hipster, loomeinimene või boheemlaslik kodanik aga elab aina enam kusagil mujal. Neist faktoritest sõltub uute majade kavandamine, parkimispboleemide lahendamine ning tegelikult ka mõistmine, kes sealseid elupindu kasutavad,» kirjutab Vähi.
Elad Kalamajas? Kas sulle meeldib selle piirkonna praegune nägu? Räägi kaasa kommentaarides või meie Facebooki-lehel.


description: Kodumasinate parandaja annab nõu, kuidas hoida oma külmkapp töökorras.

title: Kodumasinate parandaja: külmkapile ei tohi noaga kallale minna

maintext:
Kodumasinate parandaja Rein Raudjala sõnul on üheks suurimaks veaks, mida inimesed oma külmkapiga teevad see, et minnakse noaga jääd kraapima. «Selleks, et külmkapp teeks oma tööd hästi, tuleb seda aeg-ajalt sulatada. Mitte mingil juhul ei tohi seintele tekkinud jääd aga noaga maha kraapida, sest nii on oht kahjustada jahutuselemente.»
Raudjala hinnangul lõhuvad inimesed oma külmkapi niimoodi väga tihti ära. «Kui noaga kogemata jahutustorusse lüüa, voolab sealt jahutusvedelik välja ja ongi külmkapp katki,» selgitab Raudjalg.
Mehe sõnul tuleks sulatamisel külmkapiuks umbes tunniks ajaks lihtsalt lahti jätta ja hiljem jääst tekkinud vesi ära kuivatada: «Kes on kärsitu võib ka fööniga seinu soojendada ja seeläbi sulamisprotsessi kiirendada, aga kindlasti ei tohi föönist tulev õhk olla liiga kuum, sest muidu sulatab see plastmassist seinu.»
Raudjala hinnangul on üheks tavapärasemaks probleemiks veel see, et külmkapp on vett täis. Mehe sõnul peab külmiku seintele tekkiv kondensvesi ära voolama tagaseinas asuvast äravooluaugust, aga kui see on umbes, voolabki vesi riiulitele. Et seda vältida, tuleks äravooluauku aeg-ajalt puhastada näiteks karvtraadiga.
Raudjala sõnul peaksid inimesed pöörama tähelepanu ka sellele, et külmkapi ja köögikappide vahel oleks paar cm õhuvahet. «Vanasti olid jahutuselemendid külmkapi taga, aga kaasaegsed mudelid jahutavad külgede pealt. Et külmkapp üle ei kuumeneks, tuleks jätta külgedele veidi vaba ruumi,» toonitab kodumasinate parandaja.


description: Äsja lõppenud disaininädala mõjutustes on hea pöörata pilk ka enda kodule. Ja kuna eestlased armastavad end disainikeele osas pidada siiski pigem skandinaavlasteks (ning vähem slaavlasteks), siis on enne talve tulekut mõttekas enda kodu pikkade pimedustundide nautimiseks võimalikult õdusaks kujundada.

title: Stiil, mida eestlased oma kodu kujundamisel armastavad

maintext:
Kahtlemata on erinevad aksessuaarid iga kodu lahutamatuks osaks ning sageli ka hubasuse loojad. Siiski, vaevalt Skandinaavia stiili austajad peenete portselankujukeste, kunstlillede sülemite ning pompoossete kangaste peale poes rõõmust kiljatavad.
Põhjamaist interjööri fännav Eesti sisustusblogija Miramii tõdeb samuti: «Minu meelest üldjuhul Skandinaavia stiilis kodu väga nipsasjakesi ei armastagi. Pigem püütakse funktsiooniga esemetele selline «nipsasjalik» ning dekoratiivne olek juurde põimida, millega interjööri rikastada!»
Alternatiivse variandina võib ka põhjamaises kodus eksponeerida väikese vimkaga dekoratiivesemeid. Blogija tõdeb, et tema jaoks on kohustuslikud asjad HAY puidust käsi ning Kay Boejeseni ahvid või muud pisikese humoorika viguriga asjad.
HAY puidust käsi. Foto: Stockmann
Skandinaavia stiilis koju sobivad perfektselt just need aksessuaarid, mis on oma olemuselt lihtsad, kuid tegumoelt siiski pilkupüüdvad. Olgu selleks efekti andjaks siis tugev ning domineeriv toon, mis ei kuulu traditsioonilisse põhjamaise stiili värvigammasse, julgelt kirevad mustrid või lihtsalt sedavõrd erinev välimus, et silm jääb lihtsalt uudishimust peale pidama. Atraktiivsust saab lisada näiteks keraamika, küünlajalgade, kodutekstiili näol.
Seletamaks aksessuaaride valikut pisut lihtsustatumal moel, siis Miramii soovitab esmajärjekorras keskenduda puidust aksessuaaridele. Puidu naturaalne toon annab momentaalselt juurde kodusoojust ja tunnetust, et oled osake suurest loodusest. Ning see tunne rahustab. Puidust aksessuaare saab imekergelt põimid köögitarvikute sekka. Eriti efektne on puidu kombineerimine terase või sünkjasmusta keraamikaga.
Foto: Stockmann
Huvitavaid variatsioone pakub keraamika. Siiski rõhutab Miramii, et see võiks olla eelkõige neutraalsetes toonides. Siiski, absoluutset tõde enda kodu kujundamises ei ole. Seega võib mõnusalt värsket vaheldust pakkuda ka selge sinine värvus või mahedalt pastelne roosa. Jooned jäägu aga värvide kasutamisel siiski minimalistlikeks ning lihtsateks.
Põhjamaist kargust lisavad alati betoonist või erinevatest kivimitest esemed. Aegumatult populaarseks materjaliks on näiteks marmor. Hallikasvalge materjal tasakaalustab ka kõige julgemad värvikasutused ning harmoneerub suurepäraselt erinevate materjalide ja mustritega.
Traditsioonilist valge-halli-musta kombinatsiooni ergastavad pilkupüüdvad funktsiooniga esemed. Erinevate pealistekstuuridega nagide, valgustite, patjade või muude kodutekstiilide kombineerimisel on võimalik saavutada põhjamaine, kuid siiski üdini omapärane ja huvitav tervikmulje.
Normann Copenhageni nagid Foto: www.miramii.com
Pilkupüüdvates värvitoonides aksessuaarid, mille motiivid kannavad endas põhjamaisele olemusele nii omast looduslähedust, leiavad kodus kiirelt oma koha. Kuid taas kord tuleb olla valvas, et erinevate värvitoonide kokku miksimisel liialdama ei kiputaks.
Skaninaavialik elustiil on nii looduslähedane kui ka perekeskne. Seega annab kodule juurde tubli doosi õdusust see, kui parimad mälestused fotodena seinale raamida. Kunstihuviliste koduseintele on aga alati täiuslikult sobivad graafilised lehed, mis kodu omanikul koheselt end sofistikeeritud disainieksperdina lasevad tunda.


description: Miks eelistavad inimesed vanemates kortermajades vahepealseid korruseid, aga uutes kortermajades just viimast korrust?

title: Kasulik teada: millisel kortermaja korrusel on kõige parem elada

maintext:
Paar päeva tagasi kirjutas Danske Banki ettevõtete panganduse direktor Tõnu Vanajuur Postimehes ilmunud arvamusloos, et pangas töötades on ta teada saanud, et parim korter asub mitmekordse maja keskmise korruse lõunaküljel ja otsaseinast kaugel. Sellise korteri jätab nimelt külmaks läbitilkuv katus, soojustamata vundament, rõskust õhkav kelder ja läbipuhuv otsasein.
Aivar Kaljulaiu sõnul, kes on Arco Vara elamispindade maakler, näitab statistika tõesti, et vanemates kortermajades eelistatakse vahepealseid korruseid, mitte esimest ega viimast. Kaljulaiu hinnangul see uutes kortermajades aga nii ei ole.
«Kui vanemates majades tekib hinnaerinevus sellest, et esimest ja viimast korrust peetakse külmemaks, siis uusarendustes ei ole mitte mingit vahet, kas korter asub esimesel korrusel, viimasel korrusel, maja otstes või maja keskel,» selgitab Kaljulaid. Tema sõnul kehtivad uusarendustele nii karmid nõuded, et kommunaalkulud ei olene korteri asukohast majas.
«Praegused ehitusnormid võimaldavad püstitada vaid A-, B- ja C-energiaklassiga kortermaju. Energiaklass saavutatakse välispiirete ehk põranda, katuse ning välisseinte soojapidavusest. Sageli on kortermaja esimeseks korruseks parkimiskorrus, mille lagi peab olema soojustatud. Oma osa mängivad kindlasti ka kogu maja ulatuses paigaldatavad kvaliteetsed avatäited ja sundventilatsioon,» kinnitab Kaljulaid.
Mehe hinnangul on uute kortermajade puhul kõige kallimad ja tahetumad hoopis kõige kõrgemal korrusel asuvad korterid: «Iga järgneva korruse puhul lisab samasuguse toalisuse ja planeeringuga korterile hinda see, mida rohkem tekib juurde avarust ja privaatsust. Eelistatakse kõrgemaid korruseid, kust võib näha nii Tallinna vanalinna, merd kui ka metsa. Viiendast korrusest allpool näed oma korteri aknast enamasti kas naabermaja või varjavad päevavalgust puud.»
Kaljulaiu sõnul algab näiteks Kodulahe elamupiirkonna alumiste korruste hinnatase 1950-st eurost ruutmeetri kohta, siis viimaste korruste hinnatase ulatub isegi 2500 euroni ruutmeetri kohta.


description: Tallinnas Toompeal asuva kahetoalise korteri üür on ühes kuus 1500 eurot. Jõhvis on kahetoalise korteri üür aga 75 eurot. Kui palju tuleb maksta aga sama suure üürikorteri eest Tartus, Kuressaares, Haapsalus või Paides?

title: Hinnavõrdlus: kui suur on kahetoalise korteri üür Eesti linnades

maintext:
Tallinn
Kõige kallima üürihinnaga korterid asuvad Tallinna vanalinna piirkonnas. Luksusiliku kahetoalise korteri eest, mis asub otse Riigikogu hoone kõrval tuleb kuus välja käia lausa 1500 eurot. Lasnamäe kahetoalise korteri saab endale üürida aga vaid 230 euro eest kuus.
Kaheoaline üürikorter otse Riigikogu hoone kõrval. Foto: KV.EE
Kahetoaline üürikorter Lasnamäel. Foto: KV.EE
Jõhvi
Jõhvi kahetoaliste korterite üürihinnad jäävad vahemikku 75-330 eurot kuus.
Haapsalu
Haapsalu linnas on kõige odavama kahetoalise korteri üürihind 100 eurot kuus. Korteris on olemas kõik eluks vajalik, nagu elektripliit, külmkapp, pesumasin jne.
Kõige kallima üürihinnaga on Haapsalus aga alles hiljuti renoveeriud Skandinaavia stiilis korter. Antud korteri üürihinnaks on 330 eurot kuus.
Haapsalus asuv kahetoaline korter, mille üür on 330 eurot kuus. Foto: KV.EE
Rakvere
Rakvere kahetoaliste korterite üürihinnad jäävad vahemikku 180–290 eurot kuus.
Kuressaare
Kuressaare kahetoaliste korterite üürihinnad jäävad vahemikku 170–315 eurot kuus.
Tartu
Tartus on võimalik üürida endale kahetoaline korter näiteks 120 euroga kuus. Arvestama peab aga sellega, et WC asub selles korteris koridoris ning on naabritega ühine.
Kõige kallima üürihinnaga on Tartus Lossi tänaval asuv korter, mis asub vanas ajaloolises majas. Selle korteri eest tuleb kuus välja käia 700 eurot.
Tartus asuv korter, mille üürihinnaks on 700 eurot kuus. Foto: KV.EE
Valga
Valgas ja Valgamaal on üürimiseks vaid üks kahetoaline korter üürihinnaga 100 eurot kuus.
Võru
Võrus on võimalik üürida kaht kahetoalist korterit, mille üürihind on 140 ja 160 eurot.
Pärnu
Suvepealinna kõige odavama kahetoalise korteri üürihind on 100 eurot kuus. Kõige kallima korteri üürimiseks tuleb välja käia aga lausa 600 eurot kuus.
Pärnus asuv kahetoaline korter, mille üürihinnaks on 600 eurot kuus. Foto: KV.EE
Põlva
Põlvas ja Põlvamaal on üürile anda vaid üks kahetoaline korter, mille üürihinnaks on 180 eurot kuus.
Rapla
Rapla kahetoaliste korterite üürihinnad jäävad vahemikku 150–205 eurot kuus.
Paide
Paides on üürimiseks vaid üks kahetoaline korter, mille üürihinnaks on 110 eurot kuus.
Viljandi
Viljandi kahetoaliste korterite üürihinnad jäävad vahemikku 180–340 eurot kuus. Kallimad korterid asuvad vanalinnas ja on katusekorteri tüüpi.
Viljandis asuv kahetoaline korter, mille üürihinnaks on 180 eurot kuus. Foto: KV.EE
Jõgeva
Jõgeval kahetoalisi kortereid üürimiseks ei ole. Jõgeva maakonna piires on võimalik endale üürida kahetoaline korter aga näiteks Põltsamaal. Üürihinnad jäävad seal vahemikku 140-200 eurot kuus.
Kärdla
Kärdlas ja mujal Hiiumaal ei ole võimalik üürida ühtegi korterit.
*Üürihindade võrdlus on tehtud kinnisvaraportaal KV.EE põhjal.


description: Arvad, et esimese sügistormiga saab aias otsad kokku tõmmata? Tüütum osa aiatöödest nüüd alles algab, mistõttu on väga hea, kui nende lihtsustamiseks abivahendeid leidub.

title: Vaata, millised on aiapidaja asendamatud abilised sügistöödel

maintext:
1. Arvestades langevate lehtede rohkust, kuluvad paljudes aedades ära lehepuhurid ja -imurid. Kui plaanid endale mõne sellise isendi soetada, tasuks kaaluda eelkõige mitmefunktsioonilisi, mis saavad sügisel hakkama lehtedega ja talvel lumega.
2. Enamasti langeb väiksemate aedade puhul valik siiski rehadele. Siinkohal on oluline jälgida, et mitte igasugune reha ei sobi lehtede riisumiseks: hea lehereha on plastikust ja kerge.
3. Lillesibulad pole küll otseselt sügisesed abivahendid, aga kevadel on neist kasvanud õitest aia varajasel kaunistamisel abi päris kindlasti. Selleks, et kevadel õiteilu nautida, tuleb sibulate istutamisega tegeleda just praegu.
4. Just sügisel kerkib sageli päevakorrale ka komposterite teema: kas teha see ise? Osta poest? Kusagile on ju vaja ruttu kõik need kokkuriisutud lehed panna. Mida eelistada ja kas ehitada ise, saab lugeda siit.
5. Ja kui arvasid, et muruniitmisega on selleks aastaks ühelpool, siis muidugi mitte - tänavuse sooja sügisega kasvab see sama jõudsalt kui südasuvel ja niidukiga saab aias veel mitu tiiru teha. Pea meeles, et muru tuleb niita seni, kuni see kasvab!
Millised on sinu jaoks sügisel aias asendamatud tööriistad ja mis sinu meelest ületähtsustatud? Kirjuta sellest kommentaarides, meie Facebooki-lehel või aadressil anna-liisa.mets@postimees.ee


description: Selleks, et su kodu tunduks avaram ja suurem, ei ole tingimata juurde vaja ruutmeetreid  – piisab ka mõnest lihtsast nipist.

title: Kolm lihtsat nippi, kuidas muuta oma pisikene kodu visuaalselt suuremaks

maintext:
Ära kata oma aknaid paksude kardinatega
Naturaalne valgus muudab toa automaatselt suuremaks. Loobu üleüldse kardinatest või eelista heledaid ja pisut läbipaistvast kangast aknakatteid.
Värvi oma koduseinad heledat värvi
Miks on Skandinaavia stiilis kodud heledates toonides? Kuna Põhjamaades on pikad talved ja vähe päevavalgust, tuleb asja tasakaalustada helge ja heleda koduga. Võõpa oma seinad valgeks ja sa näed, et ruum muutub silmnähtavalt avaramaks.
Korista kõik üleliigne
Mida vähem erinevaid dekoratiivesemeid ja nipsasjakesi, seda suurem tundub ka tuba. Paljudel inimestel on keeruline oma asjadest loobuda, kuid tegelikult ei tee kasutute asjade kuhjamine kellelegi head. Vaata oma kodu kriitilise pilguga üle ja vii taaskasutusse kõik asjad, mida sa näiteks viimase kahe aasta jooksul kasutanud ei ole.


description: Kui diivanilaua aset täidab kodus harilik pink, tuleb sinna leida püsivam asendus. Ja möödaminnes sellele esialgu mitte kuigi kaunile asendajale uus ilus nägu anda.

title: Fotod: väljamüügilt leitud kehvapoolse laua uus uhke elu

maintext:
Naabrite garaažimüügilt oma elutuppa täpselt sobiva, kuid esmapilgul õige pisut nokitsemist vajanud laua leidnud Lindsay asus innukalt asja kallale: pisut liivapaberit, natuke värvi ja valmis ta ongi, arvas ta.
Aga arvas valesti. Pärast tundidepikkust liivapaberiga nühkimist oli värv õige pisut maha kulunud, nii et sai selgeks - see meetod ei toimi. Seega tuli kasutusele võtta plaan B: värvida laud valgeks ja seda seejärel korralikult vanutada. Tulemus sai suurepärane.
/ http://mycreativedays.porch.com/
Rohkem fotosid leiad SIIT!
Kas sinugi kodus leidub mõni ise kordatehtud mööblitükk, mida tahaksid teistele näidata? Kirjuta meile selllest aadressil anna-liisa.mets@postimees.ee.


description: Tahad piiluda, millises kodus elavad Taylor Swift, Oprah, Martha Stewart ja teised ülemaailmselt tuntud näod? Kiika nende Instagrami!

title: 7 staari, kes Instagramis tihti lahkelt oma kodudesse piiluda lasevad

maintext:
Instagrami üks suurimaid võlusid on kahtlemata see, et sealtkaudu saame vaadata ülemaailmselt tuntud inimeste kodudesse.
Kui tahad aga tõsisemalt sisekujundusalaseid ideid ammutada, tasuks jälgida järgmiste staaride kontosid:
1. Chrissy Teigen
Teigen jagab oma Instagrami-kontol ohtralt pilte igapäevaelust, sealhulgas mõistagi oma imekaunist kodust, mis kahtlemata on jäljendamist väärt. Leiad pilte nii tema kaunist köögist, imelisest elutoasisustusest kui ka aksessuaaridest lastetoas.
2. Kourtney Kardashian
Kedagi ei üllata, et Kourtney Kardashian on valmis sotsiaalmeedias vägagi isiklikke fotosid jagama, mille kõrval pildid tema kodust (mida ta Instagramis samuti ohtralt jagab) on veel äärmiselt leebed. Tema kodu sisekujundus on aga kahtlemata vaatamist väärt, sest ta on sellele palju aega ja vaeva pühendanud.
3. Martha Stewart
Et Martha Stewarti kontolt leiab ohtralt ideid kodukujunduseks, lauakatmiseks ja muuks taoliseks, ei saa tõsiselt mitte kellelegi üllatusena tulla. Suurima heameelega jagab ta ka fotosid oma kodusest elust, oma lemmikloomadest ja pidulikest söömaaeagadest.
4. Miley Cyrus
Popstaar Miley jagab oma kontol suurima hea meelega sageli fotosid oma kodu omapärasest sisekujundusest. Tal on ekstravagantne maitse ja ta mängib selle oma kodus julgelt välja. Samuti on tal hea silm kunstis ning tema kodu iseenesest on suurepärane vaatamisväärsus.
5. Taylor Swift
Selgub, et Taylor Swift on tõeline kinnisvara- ja sisekujundusguru. Tal on üle USA mitmeid erinevaid maju ja kortereid ning kõik need on ta ise äärmise põhjalikkuse ja naudinguga sisustanud ning jagab tehtust tihti ülesvõtteid oma Instagrami-kontol.
6. Lauren Conrad
Lauren Conradile meeldivad ilusad asjad ja see peegeldub ka tema kodus, mida ta Instagramis üsna tihti näitab. Conradi kodus on tähtsal kohal lillemustrid ja romantika.
7. Oprah
Oprah jagab Instagramis oma jälgijatega kõike alates kodusest kokkamisest lõpetades aiatöödega. Tema kontolt saab kiigata ta kööki, verandale, raamatukogutuppa ja muudesse kohtadesse selles uhkes kodus.


description: Vahel on lihtsalt vaja natukene julgust ja värvi, et anda oma kodule originaalne välimus.

title: Fotod: naine andis ilmetule esikule pisikese eelarvega omapärase välimuse

maintext:
Aja jooksul meie maitsed ja eelistused sisekujunduse osas paratamatult muutuvad. See naine otsustas oma pastelsele esikule, millega ta kunagi väga rahul oli, anda nüüd hoopis lõbusama välimuse.
Ta värvis helepruuni ukse ja lambi ühtmoodi sinakas-roheliseks ja seinad valgeks. Uutele valgete seintele kleepis ta aga kuldsed mummud.
Loe esikuremondist lähemalt Kyle enda blogist!
Foto: http://kylelane.ie
Kui sa oled oma magamistoale, köögile või ükskõik millisele ruumile andnud pisikese eelarvega uue välimuse, siis jaga seda ka meiega. Kirjuta sellest meiliaadressil eva-lotta.kivi@postimees.ee.


description: Uusehitiste kvaliteet on üsna kõikuv ja viimase kümne aasta jooksul on olnud aegu, kus uusarendustes tehti päris hirmuäratavases koguses praaki.

title: Vaata, millal tehti Eesti uusarendustes kõige rohkem praaki

maintext:
Kõige hullemad praagiaastad langesid ühele ajale ehitusbuumiga. "Üldistades ehitati halvimad korterid 2006. – 2007. aastani ning kvaliteet läks peale 2009. aastat iga hooajaga paremaks," ütleb 1 Partner Kinnisvara tegevdirektor Martin Vahter.
Kas ehitis sai kvaliteetne või mitte, sõltus konkreetsest arendajas ja äriplaanist. Veead lipsasid sisse peamiselt kiirustamisest, oskamatusest ja ehitusloa tingimuste eiramisest.
Alates 2009. aastast on kvaliteet üha paranenud, sest normid on kümne aastaga palju muutunud. Tähelepanu suunati sisekliimale ja energiasäästule.
«Nii hea kvaliteediga, kui praegu, polegi varem Eestis ehitatud. Praegu on kinnisvara läinud kallimaks, kuid kasutatakse ka kvaliteetsemaid materjale ja -lahendusi. Näitlikult, kui enne oli laminaatparkett, siis nüüd naturaalpuidust parkett. Mürasummutus ja isolatsioon on korterite vahel parem, energiamärgise saamiseks on kindlad nõuded ja praegu ei anta ehitusluba enam kergekäeliselt,» lisas Vahter.
Valvas tasub olla endiselt
Kinnisvaraeksperdi sõnul võib ka praegu viletsa ehituskvaliteedi otsa sattuda, aga pigem eramute puhul, mida teevad väiksed arendajad ühe-kahe maja kaupa. Võrreldes kümne aasta taguse buumiajaga, kus kinnisvaraarendusega tegelesid muuhulgas ka juhuslikud tegijad, on arenduste turg koondunud rohkem suurte ja pikemaajaliste tegijate kätte. Viimastel on omakorda parem sisemine kvaliteedikontroll ning nende kaup on seetõttu ka usaldusväärsem.
«Koduost on veidi sarnane autotööstusele – kui lastakse välja uus mudel, siis paratamatult on neil mõned lastehaigused, mis facelift-mudeliga ära parandatakse. Kõige kindlam on osta korter majja, mida on mitu korda läbi ehitatud. Näiteks kui mõni piirkond on sama projektiga maju täis, siis iga uus on eelmisest läbiproovitum ja natuke parem,» soovitab Vahter.
Kas sinu kodu asub praakehitises? Milliseid probleeme see endaga kaasa on toonud? Jaga oma kogemust kommentaarides, aadressil kodu@postimees.ee või meie Facebooki-lehel .